text:
(Harhna Thlen Ni Sermon, 2011)
Pathian hruaina-in harhna champha kan lo thleng ta. Kum 1983 atang khan kum tin harhna thlen champha hi kan hmang tan a. Zoram kohhranah hian harhna lian tham tum 7 lai kan tawng chho tawh a, a hnuhnung ber chu El Bethel Harhna an tih mai, kum 1990 lai chho vel kha a ni awm e. Hemi hnu hian harhna lian tham, Zoram pum huap kan dawng ta lo a ni awm e. Tichuan kum 2006 khan Harhna thlen kum 100-na, Revival Centenary chu ropui takin lawm a ni. Harhna chungchang kan sawiin ka rilru-ah thil pakhat a awm thin. Min hringtu Wales ram kohhrante hi Zoram kohhrante tan inenfiahna tur pawimawh tak an niin ka hria. Wales ramah khuan harhna tum sarih lai mai a thleng a, a hnuhnung ber chu 1904 kha a ni. Tichuan hun a lo kal zel a, tunah chuan kum upa lam leh tarte bak inkhawm hmuh tur an awm mang ta lo a, kohhran nun pawh a chau hle niin kan hria. Keini ram pawh hi Wales ram ang hian tum 7 lai mai harhna lian tham kan lo tawng chho ve tawh a. Kan hma lam kum 25 vel lo kal turah hian eng nge kan an ve ang le? Kan thupui - Pathian duh zawnga harhna hi kawng thumin sawi dawn ta ila :
1. Zoram hian sual sim harhna a mamawh : Simna tih thu hi kan Bible-ah vawi 100 zet kan hmuh avangin a pawimawh a ni tih kan hre thei a. Simna hi Pathian thupek a ni a, kan Lal Isua pawhin rawng a bawl tan tirha a thu au chhuahpui hmasak ber chu, "Sim rawh u, Pathian ram chu a lo hnai ta" tih hi a ni. Tin, Luka ziak kan en chuan, "Nangni pawh in sim loh chuan in boral vek ang" tiin min hrilh bawk. Simna thu hi Baptistu Johana te, tirhkohhoten an thupui ber a ni. Harhna chenchilh kohhran inti, kum 100 zet harhna champha hmangtu Zoram kohhranhote hian sual sim harhna kan mamawh tih hi sawi uar tawk leh sawi tam tawk a awm thei awm lo e. Israel fate kha inenfiahnan i hmang ang u. An sualte sima inlam leta hawi kir turin zawlneite hmangin Pathianin a ko thin a, mahse an harh chhuak zo lo. Hremna pawh an tawk nasa hle a nih kha.
Pathian thinur, hremna pumpelh dan kawng khat chiah a awm. Chu chu inthawina hlante, thilpêk pek te ni lo-in nun dan siam that leh sual sim hi a ni. Sim duh chuang si lo chu inthawina leh thilpêk te leh pawn lam thiltih that ngawtin a chhan zo dawn chuang lo a, sim duh lote chunga Pathian hremna pumpelhna leh himna khawiah mah a awm lo a ni. Thlarau thianghlima harhna beiseia duh em emtu Zoram ringtuten harhna champha kan thlen hian Israel-te chanchin hi inenfiahnan i hmang teh ang u. Zoram kristian ram, kan ramah hian rorelna dik a awm zel em? Dikna a lal zel em? Tin, mi retheite chunga kan rilru put dante, kan thil tih dante, kan khawsak dante hi Lal Isua Krista Chanchin tha nen a inmawi zel em? tihte hi kan inenfiah a pawimawhin ka hria. Tin, nitin kan hnathawhna leh eizawnna hmunah, sorkar hna a ni emaw, eng hna pawh ni se kan rinawm em? Sumdawngtute sumdawnna hmunah te hian dik taka tih a ni zel em? Tehna dik hi kan hmang ve em? tih te hi kan inenfiahna tur pawimawh tak a ni. Hlawkna ringawt uma dik lo taka thil tih pawh pawisa zo lo ringtu, harhna chang thintu, beiseitu kan ni em tihte kan inen let a pawimawh a ni. Zoram, kan ram, kristian ramah hian kan chan Thlarau Thianghlim harhna hian dikna, khawngaihna leh felna hi nun leh thil tihah rah chhuak mawlh teh se. Hei hi kan Pathian biak dan tur dik tak, harhna changtu Zoram ringtute mamawh harhna chu a ni.
2. Chanchin Tha hril tura harhna kan mamawh a ni : Mission tobul chu Pathian a ni a, khawvela missionary hmasa ber pawh kan Pathian hi a ni. A hna a thawk zo a, a haw ta rih a. Mahse, a lo kal leh dawn a, a lo kal leh hmaa a hnathawh chhunzawm turin min ti a ni. Chuvangin kohhran din chhan, min chhandam chhan chu Lal Isua leh a hnathawh Chanchin Tha hril hi a ni. Kan Lalpa hian ringlo mite ni lo-in ringtute a ni min tirh ni. 'Kal ula, hril rawh u' titu kha amah kan Lalpa a ni a, a tirha te kan ni. Amah vekin Pa Pathian hnena a tawngtai khan, 'Nangin kei khawvela min tir ang khan kei pawhin anni chu khawvela ka tirh hi' tiin min hrilh a ni. Chuvangin Pathian duhzawnga kan harh thar lehna tur, harhna changtu zawng zawngten kan ngaihthah miah loh tur chu chanchin tha hrilh hi a ni. Harhna changtu te hian mahni hlimna leh lawmna ringawt uma zawng tur kan ni tawh lo. Kum 100 zet harhna kan lo hman tawhah hian keimahni lawmna, kan nawmna zawng tur kan ni tawh lo. Thlarau Thianghlima min tih harh nachhan pawh chanchin tha kan hril theihna tur a ni a, rah tam tak kan chhuah theihnan a Thlarau Thianghlim min chantir a ni tih hi i ring ngam ang u. Zirtirteho hnenah Lal Isua khan, 'Chung lam ata thiltihtheihnaa an thuam hma loh che u zawng khawpuiah hian awm reng rawh u. Ka pa thil tiam ka rawn tirh tur kha lo nghak rawh u' a tih tlat nachhan pawh Thlarau Thianghlim thuam leh awmpuina tel lo chuan Chanchin Tha kan hril thei dawn lo a, kan zamin kan chau ang a, kan bei a dawng dawn tih a hriat vang a ni. Chuvangin Chanchin Tha kan hrilna turah hian Thlarau Thianghlim chu a bulpui, a titu leh a thawktu a ni a, Chanchin Tha hril tulzia leh kan ko-a innghat a nihzia hriatna hi harhna champha hmangtute nunah hian lo nung thar zel teh se.
3. Kristian chhungkua din tulzia hriatna kawnga harhna : Pathian ropuizia a lo lan chhuah zel nan, kohhran a nun chhoh zel nan, ram leh hnam a din chhuah nan kristian chhungkaw din hi a pawimawh a, hemi hriatna kawngah Zoram hian harh tharna kan mamawh a ni. Kristian chhungkua-in kan society-ah te, kan ramah te, kohhranah te hian dinhmun a luah pawimawhzia te hi sawi tam tawk a awm awm lo e. Kan sawi nasa a, kan inzirtir nasa, hmasawnna pawh lang bawk mah se la a sawt chak lo hle a ni. Kan chhungkua, kan hnam leh ram damna hi khawvel thila innghat a ni lo. Pathian kan tihna, a thu kan zawmnaah a innghat a ni. Thiamna, hriatna, finna leh hausakna a lo pung nasa ta hle mai. Chu chuan kan nun phung leh khawsak a tidanglam nasa hle a, chu chuan malsawmna tam tak min thlen ngei mai. Amaherawhchu hei hian a ken tel thil tha lo a ngah a, chu chuan min va timangang nasa em. Chhungkaw tam tak kan mangangin kan rum vawng vawng a, chhantu kan ngai a, puitu kan ngai a ni. Chuvangin kan hnam dam reina tur leh a lo nawm lehna tur chuan khawvel thila innghah a ni lo a, Lalpa tihna leh hriatnaa innghah a ni. Khawvelah hian sual leh thil tha lo, min tihrehawmtu tlanbosan theihna pakhat mah a awm lo, kan inchiah piah reng dawn. Chuvangin Zoram himna leh damna tak tak chu Isua Krista kan rinnaah a innghat a ni. Hruaitu ropui Mosia khan Israel faten anmahni din chhuaktu, anmahni thlangtu, anmahni enkawltu leh malsawmtu Pathian chu thangthar lo awm zelah an theihnghilh a hlau hle a. An theihnghilh chuan an hnam tan chhiatna leh boralna a ni dawn tih a hria a, chuvang chuan Lalpa dan leh thupêk leh rorelte chu vawng nung tha zel turin an fate thahnemngai taka zirtir turin a fuih a ni.
Hnam tlemte, ram zim tea cheng Zofate pawh hian hei hi kan mamawh - Zoram hi a dam zel theih nan, kohhran pawh hi a nun zel theih nan thangthar zelah Lalpa chanchin hrilh zel hi a pawimawh a ni. La piang turte hnenah, 'Lalpan Zofate hi min chhandam, min humhalh' tia an hrilh zel theihna tura Pathian hriatna chhungtin ten inzirtir a, inkaihruai turin tan i la sauh sauh teh ang u. Thlarau thianghlim harhna changtu ten kan harhna chan hi pawn lamah ni mai lo-in, kan inchhung khur ngeiah hian i seng lut ang u. Chu chu kan damna tur a ni si a. Lalpan kan za atan mal min sawmsak rawh se. AMEN


c: text/html

text:
A hmasa ber ah chuan blogger a i account ah sign in phawt la. Design tih i click hnu ah Edit Html kha i select dawn nia. Chuan Expand Widget Templates tih a lo awm anga, a bul a check box ah khan i click dawn nia. Html code a inziak a hnuai ah khan i hmu anga. Kha kha kan blog code, kan edit tur chu ani dawn ani.
I edit hma in chunglam a download Full template tih kha click la, i template chu i backup hmasa phawt ang. A code tihsual palh i neih chuan i blog kha en theihloh in a awm thei a, chutiang a a awm chuan upload na atang khan i template download chu i upload leh anga, a dik leh vek mai ang.
Awle, edit dawn tan ang le. A hmasa ber in   tih awmna hi i zawng phawt ang. I scroll thlak chuan zawn a hautak dawn a, chuvang chuan i browser a find na kha hmang tangkai ang che. Firefox ka hmang a, crtl leh f hmeh khan a page hnuailam ah Find tih a lo lang mai a. A pian box ah khan code ka dah hi copy paste pawp la amah in a zawng hmu nghal mai ang. A chunga ka code ziah khi i hmuh tawh chuan khimi code inziahna hnuai chiah ah khan a hnuaia code hi copy la, paste rawh le.

I paste zawk chuan a hnuai lamah scroll thla la  tih code lo awm hmasaber kha zawng leh la. Chumi code chung chiah ah chuan a hnuaia code hi copy la, i paste dawn nia.

Hemi i tih zawh hian save template tih kha click tawh rawh le. Tichuan i blog chu han en la, a chunga a lem a kan dah ang khi chu a lo bo tawh ang. Mahse thil pakhat buaina a la awm. Chu chu comment i delete i hide tawh hnu ah pawh khan i blog a i thu post ah khan comment awm zat khan i comment delete kha a la chhiar tel avangin comment zat inziak leh comment awm zat kha a inang dawn lova. Comment awm zat aiin comment awm tawh zat inziak kha a tam zawk dawn ani.
Mahse buaina tur a awmlo, ka sawi ang thlap hian han ti leh la, comment zat chu a rawn dik leh thlap mai ang. Khai le, hetiang hian ti rawh le. A hmasa ber in   tih code hi han zawng leh phawt mai rawh le. I hmuh tawh chuan khi mi code ai ah a hnuaia code khi a hnuaia code hian i replace pawp dawn nia. Pakhat aia tam a awm avangin a vai in replace vek tur ani.

I replace zawh chuan   tih code hi i zawng leh anga, a hnuai a code hian i replace leh vek ang.

var numComments= ;
I tih zawh tawh chuan   tih code hi i zawng leh anga. A hnuaia code hian i replace leh vek ang.

numComments–;
Chumi zawh chuan   tih code hi i zawng leh anga, a hnuaia code hian i replace leh vek bawk ang.

var numC=document.getElementById(‘numComments’);
if(numC) numC.innerHTML=numComments;

I replace vek em tih hi ngun takin i check anga, pakhat pawh i replace kim loh zauh chuan a dik dawnloh avangin uluk hle ang che. I tih zawh vek tawh chuan Save Template tih ah click leh la, i blog chu en leh rawh le, a lo dik thlap tawh ang.
Bonus: A thupui khi ka vuah dik chiah em aw?
Similar Posts:
- Picture post dan….
- Page Views
- Mizoram tops in child labour
- Security Master Code for Nokia
- Lite Web Hosting

robotstxt: allowed

filter: keep


text:
Tilte langa dai hruta kan hmanhlelh lai khan engdang reng dawnlo ten nun hi kan kawtchhuah hmathlir tawp thin. Zing kan tho a, tapchhakah meilum ai pahin thingpui sen thlum kan dawm a, engdang kan ngai silo. Sikul kan kal leh, chawlhlawk laia St.Peter’s kawtzawl a inum leh sertawk pet bak thlakhlelh kan nei lova, sikul tlang atanga a vel khua, hmawngkawn, chawilung, sialsuk tlang thlira thu mak puipui lasi, thlahrang, sial sual huai etc kan sawi te kha bengah lutlo mahse a nuam si thin. Chawlh anih chuan Farhuan lama thingsemim chhara kan kal loh leh, a hmelthatzia an sawi pawh ngaihtuah lem lovin chhingpuii thahkawnah sava vehin kan kal a, perhthla lem lo mah ila kan hun hmanral dan aniin a aia nuam a awm chuang silo. Kan haw a, chaw leh antam hmeh chungin hnap tla purin zanriah kan han ei a, alu kan leh bekangsa hmeh te kha chuan kan lawmin a aia ei leh in tuihnai a awm ang tih reng kan dâwn pha silo. Sa te kha inrinni tin talh ve heklo, an talh erawh chuan mualpui bazara bawngchek an siam kha lei turin chhungte kan kar ngei thin.
Kan han leikang a, primary atangin middle kan han kai a, thingtlang atangin khawpuiah, hmasawnna ani tih pawh ngaihtuah lem loin zing ni lo chhuak apiang kan han hmang liam a. Khawvel erawh a thangin a vir ngaiin a vir si, Bangladesh TV a the A-team kan en thin hnuchhawnin cable TV lamah Baywatch, Santa Barbara, Kasauti leh Facebook era ah kan han zuang lut a, kan nung pawp pawp a, kan ar khawthim dai a, Khawvel changkanna leh technology te lah a siamtu te hah tur zia ngaihtuah loin kan han MIP/NLUP dawn ve tawp a, kan hmang tangkai chuang lêm silo.
Taksa leh rilru a thanga, hmeichhe rubber zuanlai tihbuai leh hnek dawp dawp te kha kalsanin rilru dang kan han pu chho. Chhas neih kan han chak a, kan han nei a, englêm ani chuang silo. Ngaihzawng te biak ngamloh leh ralkhat melh kan han thansan a. First kiss nawmzia te leh kan mur nasat thin zia te kha, a hnulamah eng ani chuangin ka hre lêm hlei lova. Zirna lamah lah matric pass kan chak a, kan pass a, aia sang kan duh zela eng chen pawh zir ila mi aia kan danglam leh thiam viau ka hre chuang silo.
CRP mut ka ning ti khan nupui kan han nei a, nupa nun hi Sirkhen leh thlantla phunga “thenawmpa hu hu ” tih ngawt leh khumlaizawla sawhthing chawh ngawt anilo tih kan han hre chho a. Pawr tawk tawk a “ka thawhchhuah ve hun chu ka duh duh ka lei ang ti thin khan” mahni Sum ngeia chhungkaw chawm harzia kan han tawng chho a. Chi, aieng leh chini te hi mahni tangka bawm atang lei a ngaih chinah chuan inrin hmain Khel a ruak foin mahni duh duh lei chu sawiloh buhfai leina tur pawh kut khur dar darin kan phawrh ta thin si.
Chutah zan lama che thin misual kan nihna alo langin chiah zin na na na chuan a puam hun alo awmin fa kan han nei a. Chunglam malsawmna liau liau a kan khel bawr atanga chhuak fa han neih chu a nawm dan dang tak ani. Tawng hrethiam miahlo biain Pachang hi zanrei ah pawh “agu gu, buru bu,pum pum pum” tiin naute kan han lawm a. An tawng hmasa ber atanga an kal theih te kha kan lawmna aniin hahipin kan sawiin kan nuihpui thin. An kal theih kan nghakhlelh a, tawng thei se kan ti leh a, chutiang zelin.
Ka Fanu hi a hmeltha a nia kan ti a, an han leikang a, apple ei thianglo ei tute thlah kal zel tih takah “a Pa chumi khami chu ka duh” tih an han thiam a. Chhuntur nei tha ta chu Lehkha an han zir peihlo a, kan inhau a, an tap a, kan hnuchhawn tawh tiffin siam, alu, dal leh artui ah bawk kan let leh a. Hun a ralin ka fanu hi a hmeltha ania tia kan chhuan ém êm thin kha a hmel avangin rilru a nuam lova, a rukin kan veng a, inleng nei se, room lehlamah kan meng kawr a, hahthlak tak ani. An tet laia fai taka a nu in a sil a, a uluk kha, tlangval in an uluk ve ang tih kan hlau leh a, chutah duh aiin an uluk leh lutuk a, zun nan bak an hmanglo ang tih kan hlau leh a.. Nupui pasal an nei a, kan lawm a, kan hun a liam dawn chu ani ta reng si. Mahse kan tawng ang an tawng anga khawvel hi a kual a kual a, kan thlakhlelh a kan suangtuahna te kha lo thleng dik mahse engmah tak tak ani silo tih an rawn hre ve dawnsi.
A ho zawnga ngaihtuah chuan khawvel hi ho tak ani.
Similar Posts:
- Kei chu Lai ka nia
- On My Sister’s Wedding
- Isuan engtin nge min sawi ve ang?
- MIZO TE HI HNAM DAWIHZEP TAK KAN NI.
- SMS leh Mizo tawng


text:
Written by Vawmphunga
Indopui hmasa (1914-1918) vel laia kan Mizo tlangvalte French ram kal chanchin Pu J.F. Laldailova’n tha tak maia a lo record thap mai hi a hluin a ropui kan ti tak zet a ni.
Mizo tlangvalte hi Aizawl atangin Silchar ke in an kal a. Duarbon phai an thleng a, sihal zan vak tin tur an hmu a, an han au khum ta ruih ruih mai te leh Silchar atanga an rel chuang mak an ti lutuka, nui ni silo tap ni bawk silo, zai pawh ni hek lovin an au ta chuah chuah mai a ni awm e. Bombay an thlenga, tuipuiah lawnglian chungah France ram an pan ta a ni. Han chhiar teh u le.
As told to JF Laldailova
Lawng ruak lianpui “Akbar” an tihah chuan leihlawn indawh-ah kan kal kai chho ta nguah nguah mai a. “Life Belt” an tih, thing laimu zang chia an siam tuia pil theih lohna tur hi min pe theuh a. “Hei hi eng tik lai pawhin keng rawh u, lawng a keh palh hlauh pawha in invenna tur a nih hi,” an ti a. Mi 1,500 lai lawnga kan han luh hnu chuan lawng chu tuiah a lo inphum hniam ta deuh a. Kan pawla mi Sawleng khua Khuaia chu thlem ngaihna awm lek lo hian a tap ta chiam mai a. “Tukverh leh vaukam lungrem inzawl dan khi ka chhinchhiah kiau a, lawng hi a la pil tial tial a ni. Hetianga mi tihhlum tum tho tho si engati nge kan chhungte’na kan ruang an hlawm phakna hmun Aizawlah khan min tihhlum law law lo ni? Ka lung a va awi lo tak em!” a ti thin a. Darkar khat lai hnu pawha a la pil tak lohna chuan a thlem ban theih ta chauh a ni.
Vaukam atanga khawpui lan theihna mel khat velah chuan kan lawng chuan min tawlh chhuahpui ta a. Chutah chuan ni khat lai kan cham a. A tuk leh tlai lamah chuan lawng chhungril chu a ri ta tlut tlut mai a. Buh in-thumrawn ang deuh hian thawm a nei a. “Lawng a kal a ni e,” an ti a. A chhunga awm tan chuan a kal tih pawh a hriat si lo. A nakinah chuan a chhawng chungnungah chuan ka han leng chhuak ve e, ka ti a. Khawpui kha han hmuh leh mai ka tum ngawt a, tui hlir, tui hlir a lo ni mai si a. Lehlam ka va thlir leh, tuipui chunga ni tla tur hi amah chuahin a lo awm ta luang luang mai a. Khawmual reng reng a lang ta lo va. Kan piah lawka sairawkherha perh phak awm lekah hian kawlkil chu a lo awm ta ruih mai ni hian ka hria a. Ka rilru a mangang ve ta a. Aizawl Chanmari pheia min tah hawm hawm lai ka hmuh te khan ka nuih a za mai a. Tuipui zau -a kan han kal ta meuh chu min lo tah leh ta se, “Ka pui ve mai awm mang e,” ka ti rilru a.
A tukah chuan tui a fawn ta mai a. Tuipui a zau telh telh a, a fawn nasa telh telh mai a. Ni li lai hnuah chuan lawng kan rui tan ta. Chutah tlangau a lo au va,”Durtlang khua Sawnlala kha in pawlah a awm em? Lawng kal tirh zan khan a bo daih mai,” a rawn ti ta mai. “A tho a ang a, tuiah a tla dawn em ni chu aw? te kan ti a.”Thawnthua kan lo hriat thin angin lawng kal tur TUIH nan an hmang a ni awm e,” te kan ti a. A bo hlen ta daih mai si a, a ngaihna kan hre lo kher mai.
Ni khat leh zan khat chhung vel chu kan ruih a zual a. Kan luak tur kan luah zawh tawh hnu chuan tlemin kan harhin kan insingsa thei ta deuh a. Nikhat chu kan pindana mi 120 lai awmna kila tuizem lian tak mai hi lawnglei velin herh hawnna a sawi kau va, tui a lo dir ta chiam mai a. Kan puan te kan bel leh kan luak te nen chuan a hnawl vel ta chiam mai a, kil khatah a hnawl khawm ruih a, leh lamah alen phei leh dul dul mai thin a. Kan thianpa pakhat chu a la harh fel ve si lo va kan luak lehthil dang fawn vel chuan a han tuam leh hlup hlup thin. A khawngaihthlak ngei mai. A hnuah Chinese mistiri a lo kal a, tui zem chhia chu a rawn thawm tha leh ta a ni.
Kan ruih a han reh hnu chuan kan awmna tura an ruatah chuan kan awm duh ta lova. Chhawng chungnung bathlar ah te lawng hna thawktu ho veivahna kawng dal tak tak lawng Captain kailawn ah te chenin zan ah chuan kan mu ru ta a. Lawng hnathawktuho hruizen hnuhna dal tak tak ah te kan mu ru ta a. “Kamaldar kamaldar” tiin an au ta chel chul mai a, “kawng mi kian ru kawng mi kian ru” an tih na a ni ta awm e.
Kan mak na pakhat leh chu, kan chuan na lawng kha rawng var hlak a hnawih thar diai ani a, chutia kan riah darna zawng zawng, kan ban phak tawk chu kan hiat rang zo vek a, kuttin hian enge mo kan ziah kual vel a, kan kheuh kan kheuh a ni ber awm e. Captain Sap pindan fang kual pawh in, “Kan mi phurh te chu zawng rual an ang ber awm e” a ti ta hial reng a ni. Hnathawh tur awm hlawl si lo, awm hle hle thiam lo Mizo ho khan bang a rawng hnawih kheuh khawh tal ah kan lo ram tang a ni ber awm e.
Mak leh pakhat chu lehlamah lawng a han lei chuan arsi te chu a tla duak duak a, lehlam ah chuan tuifawn kha chung lam ah a ko leh ber bur mai thin a. Arsi tla duak duak chu thudang, van lam atang a tui fawn a lo ko bur bur mai thin chu mak kan ti thei hle mai. Lawng kha a len em avangin a lei tih pawh kan hre lova, tuipui leh van chu a lei zawk emaw kan ti ni tur a ni.
Hmuhnawm pakhat dang leh chu, tuifawn kha kan lawng kiangah mual pawng tiat tiat hian a lo pawng a, a han in fawn phai leh a, tin thum hmun vel awm ruam rai tha deuh mai hi a lo khur leh dum dum thin a, a fawn phuan in hnuk darh leh chu lo hal kang dum huam a nawhpui hrui zam darh na hi a ang ber in ka hria. Kan thlir reng mai thin a, Pu Zosaphluia’n Mizoram tlang bawl nuk mai hi a thlir a,’Well…..tuifinriat a va ang ve le…’ a ti a, a lo in ang viau reng a lo ni.
Kan chhuah dawn khan , “lawng a lo tut chuan a keh a ni ang”, tiin thu min zir tir vek a. Nikhat chu le , a lo tut ta vuah vuah mai a. Kan mangang chuan awm ngaihna kan hre ta lo. Kan chhandam na kawnghren kha tumahin nithum bak chu keng peih hek lo vi. A chhunga awm ten lo tlan chhuah an tum a, a pawn a awm ten ‘kan chhandamna lawng kan zu la dawn’ , kan ti a. Leihlawnah chuan chhuk tum leh chhuah tum chu kal hleih thei lovin kan in kam ki ta tlat mai a. Minute nga zet chu chutiang chuan kan in hnawh tawt a. An mi sawithaih lawk ang khan lawng chu a keh ta mai bawk si lova, “Ralkhel fiamna mai mai a lo ni e” an ti leh ta a. Khel lo ni phei i la chu kan tan chuan han him ngaih na reng reng a awm lo tih na a ni ang.
Rilru phawklek tak mai chuan Arabian tuipui chu kan kai dawn ta a. Khawmual hmu lo lekin nisawm lai kan thang tawh a. Zing khaw var tirh hian ,” Tlang a lang e” tih thawm a lo awm a, ka han hawi vel ve a. Kawl bul a chhum upa uk tak ang hian ka han hmu a. Rei lo te ah chuan ram hmel nen a lo lang thei ta a. Ruahtui hmu ngai reng reng lo thlaler ram ro hi a lo ni a. British lawng chawlh na hmun Eden chu kan thleng ta a. Khawmual lam pan chuan khawl pakhat hi a lo ri phei a taikuang pahnih hi a rawn rah phah a. “Tui chung thlawhna a ni e,” an ti a, chutia ka en reng lai chuan an thlawk ta tak tak a, tuifinriat zau lam ah chuan an thlawk ta daih mai a; mak kan ti kher mai.
Chumi atang chuan Tuipuisen ah kan lut ta a. Tuipuisen vang lam chu a zau vak lo ani ang ; khawmual kan hmu ta deuh fo mai a. Suez Canal kan lut chho zel a. Aizawl sipai ral kap chho mek te chu an lo chawl a. Min lo au va, “Sena a tel ve em?” an lo ti a, lung a ti leng hle mai. Ni leng a Suez Canal (tuikawng) kan zawh hnu chuan Port Said lawng chawlhna hmun kan thleng ta a. Chutah chuan ni khat kan cham a. Tuiah te cheng in tuifawn te kan chhaih vela. Kan lawng chuan na pawh kan thlak a, Sapram lawng ah kan chuang ta a. Lawng hnathawktu te pawh Sappui biang sen hlir an lo ni ta a. Lawng in thlak lai a thawmhnaw kan han in thiar vel chu kan khu rum rum mai a, kan ri ta luih luih mai a ni.
Vaivut khu-ah chuan kan hotu Pu Ch.Pasena chuan,”Zawng tar ho ti khu reng reng suh u. Ka dam loh vaih chuan chaw in nghei a ni mai, Patiala fapa Pasena hi a va kal ang a, a ziak ang in chaw in ei thei chauh dawn a ni,” a ti a. Kal dang zingah chuan saptawng thiam hi kan lo awm ve si lo va, a mah chu kan rin pui ber a ni mai a, a in ti-lal in zah pawh kan zah der hle hlawm a ni.
Portsaid atang a kan han kal leh chu Meditaranean tuipui ah kan kal ta. Mileti thliarkar te kan hmu ta a. Ni khat chu kan cham a. Kan lawng chu indo lawng chak chi hian min veng zel a. Kan lawng pawh chu chak ve teh reng nen kan kal reng chung chuan hnunglam ah te hmalam ah te hmuh phak lova min veng zer zer reng mai a ni.
Nikhat lek kan kal leh a, Marseilles khawpui mawi tak mai chu kan thleng ta a. France ram a lo ni ta a. Chu lawng chawlhna ah chuan hmuhnawm a lo tam ta mai a. Hruizen in phan te, bur(bawm) dum tawlh zei zei te hi kan hmu a, silai hlo chi khat hi an thiar an thiar mai a, keini chuan a hming ah “Hauhuk dak la ” kan ti mai a. Negro lukir bep bup leh sap nula hnathawk suau suau te kan hmu a, sapram chu a mak tan hle mai.
Merseilles khawpui kal tlang tur chuan mel riat ke a kal tlang a ngai a. Kan hotu te chuan, “Fel tak a kal tur, kal pah a hawi hu hu leh hmuhnawm te kawh zauh zauh loh tur, ” tiin thu min pe te te a. Kan thei tawk chuan pheikhawk bun leh ngal zem te zem a in thuamna chuan kan ri ta rap mai a. Kan han kal tir chu Aizawl a min lo zirtir tawh ang bawk khan tlarli-in kan han kal ve thap thap bawk a. Mel chan ve lai kan kal hnu ah in tih thianghlim na hmun kan thleng ta a. Thawmhnaw zawng zawng kan hlip vek a, tui – hu in an ur thianghlim vek a. Keimahni chu pindan mi 50 lai leng ah hian kan in bual a, damdawiin min kap tui dur dur mai bawk a. Lu kan la met si lo va kan su phuan chiap chuap hman chauh ti hian mi dang an lo lut a, pawnah chuan kan thawmhnaw chu min lo pe leh a, sam phelh phungin diar hlam 5 lai a sei chu kan vet hnawk leh ta a. Thenkhat in nghawng ah an vet a, a tum bung chu a lu-ah khan an vet khapdiau chho thul.”Pheikhawk kan bun thei lo,” ti a ko ki a bat uaih ta thuah thuah lah kan tam bawk. Chu in bualna hmun a tanga kan chhuak leh chu a buarchuar thei ang ber a inthuam hi kan ni ri ngawt mai a. Khawpui kawt thler kan han kal meuh chu France mipui tan chuan kan hmuh nawm ngang a ni awm e, “Kut-in engmah kawk suh u , sapram chu fel tak a ni dawn nia ,” tia min zilh na chu dawt thu ah kan lo chantir ta a. Mipui, ti mai mai i la, nula ho an ni ber e, chung ho chuan min lo eu hi a ni ringawt mai a. Min lo nuih ta dur dur mai a. Min hmu tawh hnu te pawhin hmalam ah min tlan khalh a, ka hma lawk ah chuan Pu Bianghmula kan tih mai, Hluta kha a kal a, an hmu duh zual bik a. “Hei mawlh hi a hmuhnawm mai ” an tihna emaw ni dawn ni, “Sasu,sasu…..” ti nauh nauh hian kan hre mai a, in chhawng te lah a sang si kurung chep tak a kal hi kan ang ber mai in ka hria a. Lawng a rei tak awm tawh ke a han kal leh chu harsa leh khawr tut hian kan in hria a. Chumi ni chu hrehawm kan ti tlang hle in ka hria.
Tlailam ah chuan khawpui pawn chu kan va thleng ta a, nithum kan cham a. Thawmhnaw tha deuh deuh, sapram chhuak min dawn tir ta a.”Y.M.C.A (young mens Christian association) pek a ni e,” an ti a. Kan kiang kawng ah chuan kawtthler a rel kal chi (Tram Car) hi a kal zut zut reng mai a. A hming kan hre si lova, a chhunga chuang te chu sap nula hmeltha lutuk tak tak hlir an nih thin avangin a hmingah chuan “hmeltha bawm” kan ti ta mai a ni.
Chu khawpui atanga ral lam pana, ni thum leh zan thum kan han kal leh chu India ram rela kan kal kha a ang ta lo hle mai a. Hmuhnawm a tam lutuka, chhunah chuan tukverh dahna kan in chan ta thin lova. Chutia ral ram pana sipai rel han kal ta chu mipui zawng zawng chuan inchhawng atang chuan rawmawl varin chibai min lo buk ta chum chum mai a.”Nula” tihna chu kan han hre thuai maia, nula hovin chibai min lo buk laite chuan,”Mademoiselle (maduazel)- in chibai min buk e,”kan ti a, kan hlimpui ve em em a ni.
Ni thum ni tlai lamah chuan indona hmun chu kan thleng ta rup mai a. Nunau hmel hmuh tur ta reng reng a awm ta lova, khawpui in chim rem rum te, laipui mu dahkhawm leh sipai te, vahchap ang maia laipui mu a ngawpui kah sawm nulh te leh silai mu thinghnah leh tang zawng zawng kah tilh vek te kan hmu a. Laipui ri dup dup te kan hre phak ta bawk a, a hlauhawm ta hle mai a, kan rel chuanaah lah chuan laipui rikna lam chu a la pan ta tlut tlut mai si a.”Ding tawh mai se aw!” kan ti nauh nauh mai a. A tawp ah a ding ta nge nge a. Ke in mel khat vel kan kal a, leilet ram chul pawlah hian kan puanin tur chu an lo kaih thluah mai a, kan han kai ding dawna, kan thiam ta awzawng lo mai a. Kan in hnukhnawk kual ta chiam mai a ni. Kan bula sap sipai zingah chuan tawtawrawt a han ri ta tat tat a, sipai chuan min rawn kaihsak ta a. Ban pakhat a tlung chauh nei hi a lo ni a, puan in pakhat ah chuan mi 15 kan leng zel a.
(Kan pawla mi 1 chuan bomb la puak lo hi ,”sikret zuk nan ka hal fai dawn e,”tiin a han dep puak ta dawt mai a. A kut zungtang 3 chu a bung ther sung mai a.)
Chu kan awm na hmunah chuan Mizo 1000 leh ral leng (Naga) 500 kan awma. Hna kan han thawk tan dawn a, hotuten thupek an han puang a.”German ho awm na hlui a ni a, an kal dawn in thil puak thei tam tak an phum ru a ni. Sa tin, telephone hrui te a inzawm ang a, zu bur leh thil ei theih dang dang te pawh chutiang chu engmah in la tur a ni lo,”an ti a.
Kan pawla mi 1 chuan bomb la puak lo hi,”sikret zuk nan ka hal fai dawn e,”tiin a han dep puak ta dawt mai a.A kut zung tang 3 chu a bung ther sung mai a. Rel kawng siamin kan han feh chhuak leh a,rel nam lirh ah chuan mi 10 chu an han tla leh a,hliam chu kan han tuam var leh ta fur mai a. Kan hnathawhna tur ram chu a khirhin a hautak hle dawn ni in ka hria a.
Nikhat chu bomb puak lo hi kan chhar a, thir hlum mai ni in kan hria a, kan thian 1 mi huaisen inti chuan han cheh puah leh ta mai hi a tum leh ta pek a. Min veng tu Sap chuan a rawn hmu hman hlauh mai a ,a ban chu pharin a rawn tlan phei thuai a, a rawn laksak ta a. Kan thian a chuan,”Mual let liamah tal khuan ka zuk ti puak dawn em ni chu aw,”a la ti chher chher mai a.
Chu kan awmna atang chuan indona chu a hla lova, khua a han thim chuan kawlkil lamah chuan thlahlei nga lai tiat tiat hian a lo eng leh vu vu mai thin a. An laipui kah ri pawh chuan mi a nghawk dawt dawt thei a ni.
Chhunah chuan thlawhtheihna dang tura an siam balloon santiri hi van lamah an chaih chho fur mai a. Bomb thlakna hnu chu themthainu mawng tawlhna ang hian a khuar chuk mai a ni. Chawhmeh atan chuan sazupui sa hi min pe a, a tuk kan han feh chhuah chuan Naga ho chuan a mei hi an lo beh fur mai a, keini ai chuan an mawl nasa ve leh chhawng hlein ka hria a ni. An pheikhawk bun te chu kan han en a, veilam ve ve te hi an bun kak fur mai a, lehlam hrawl leh te hleih em em mai te hi an rawn bun a. An ngal zem te pawh chu ngala zem chho lovin an ke rekah te an zem zo vek mai a, kan la nuihzat ve leh chhawng hle a ni. An feh tur kal te hi an pen rual ve thiam lova, an hotupa khan fei chhawn vuah hi a han hawl chhuak a, buk atanga hla an kal hma hauh hian,”Hei hah!” an ti tan mai a. Min vengtu sap sipai te lah chu an pawisa ve mang lova, vuak let te hi an tum ut ut mai zawk a. Sap sipai chuan,”Lushai an ang ve love,” ti in report a pe hial a ni.
An feh tur kal te hi an pen rual thiam ve lo va, an hotu pa khan fei chhawn vuah hi a han hawl chhuak a. Buk atanga an kal chhuah hma huah chuan “Hei ha” an ti tan mai a. Min ventu sap sipaite lah chu an pawisa ve mang lo va, vuak ve te hi an tum let ut ut zel mai bawk a. Sap sipaite chuan, “Lusei an ang ve lo ve,” tiin report an pe hial a ni.
Ni khat chu kan buk kiang ah sap sipai division hnih hian futbawl an rawn khel a. Mizo 1000 leh Naga 500 pawh chuan kan lo en ve a. Sapho lakah chuan kan tlem ren rawn hle mai a. Ball an pet a piang hian an au dur dur zel mai a. Pet lut mahse han diriam leh chuan ngaihna awm lo tur lek hian an au nasa mai a. A tuk ah chuan ral kap tur in an liam leh ta duak a. Indo lai laia han in fiam leh thin chu Mizo chuan kan hrethiam lo hle.
Chumi kan awm-na ah chuan puan in chu mit tlin tawk mai hian a inkaih a. Min tihhlim tum a YMCA pawl lo kal vel leh, Pathian thusawi vak vel kan hmuh chuan indaihzai hi kan ti hle. Thla khat kan awm a, khaw chhung lamah an ram ngaw Rizap lamah chuan ni thum lai rel-in kan kal a. Tah chuan kan awm leh ta a. Ral rama kan awm lai chuan King George-a te pa fa chu sipai chetla vel thlithlai tum a lo kal ru hi kan hna thawk bangin kan hmu a. An inbel cham buai mai a. Chhun lai te hian German-ho thlawhna a lo kal ta thin a, a rapthlak bakah hmuhnawm chu a tling ani. Mahse an kap fuh mawh hle.
Ram chu thir hling nei phan hnawk hian a khat tlat a. Tank rual in hma an hruai a, thir hling nei chu a rap bet a, an sul hnu ah chuan kan kal thin a ni. Kan awmna ram, chu German ram bul a ni tawh a. Kawr ruam thuk a awm lova, ram zawl pawh ani lova, mual lian pui pui motor tlan theihna a ni a. June thla a ni bawk a, ni a rei duh hle mai. Darkar thum emaw lek kha khua a thim thin a ni.
Indo ri va pawh kan hre phak ta lova, kan awm na tur hmun kan thlen hma chuan lui lian fet hi kan hmu a, luhkapui indawh duai hi a rawn tawlh pheia, kan chuang a, vaukam leh lam ah chuan min thiar kai ta a. Motor ah kan chuang a, British hmun luahah kan awm ta a. Thingzaina khawl ropui tak tak te a awm a, chutah chuan German sal ten hna an thawk a. Kei ni ho chuan thingzai tur te kan tawlh a, a tang zai tlak loh te meihawlah kan rawh a, chung lai hmunah chuan sal man thar te an rawn dah zel bawk a, an chetzia ah chuan German ho chu an taima in an rinawm zawk mahin kan hria a ni. Chumi hmun ah chuan in vawn dan chu an duh khirh sawt ta hle mai a. Kan pu, Saphluia pawh chuan sipai hna chu a lo thiam bik si lova, a vin ta tawlh tawlh mai a, sipai dan takin min vawng ta a. Pu Hluia chuan captain bel a bel ve a. An ramah a va chawl a, a lo haw leh chuan “Ka koki a thil bel avang hian sipai in chibai min buk thin a, a zahthlak thei hle a ni” ati. Punjab mi, fawmchawp daktor deuh mai hi min han pe a. Pu Sap Hluia chuan “Kan daktor nen hian kan in ang a ni, sipai hna hre miah lovin captain sap hna ka han thawk a. A ni pawh damdawi hre miah lovin daktor hna a thawk a ni” a ti a.
Kan company ah chuan dawt thu leh phuahchawp leh sarkar lam chanchin leh ti ti leng vak hi a thang duang em em mai a, chung hun lai a Mizo te chu mi ram la kal ngai hlei lo, zan 10 riak a vak chhuak te chu chhuak rei pawl kan ni mai a. France ram a kumkhat leh a chan ve kan han awm chin ah chuan hawn leh na tur thu te, indo rem hma chu kan awm ang tih thu te chu kan bengverh zawng tak a ni a. ” I rin thu leh dawt deuh pawh han sawi teh,” hi an han ti ta thin a. Kan pawl zing a dawt min han sawi tir te chu sawldar pawl dang ah a thang chhuak zel a. Kei pawh chuan ka dawt sawi kal kual midang ka a tang a ka hriat chu ka lo awih ve ta thin a. “India larsap in ram vawt ah ka Mizofate in chhawr rei lutuk, rawn ho tir leh thuai rawh u, tiin kumpinu hnenah lehkha a thawn e,” tih te hi ka dawt sawi dan vel chu a ni.
Meihawl Rawh Thunawi:
Meihawl rawhna hmunah chuan thla kua (9) chhung lai kan thawk a,. Chumi chhung a thunawi awm thenkhat te chu heng te hi an ni.
(a) Nikhat chu pawlrang khua leh Maubuang khua insual an tum a. Chemte an kai char a, kan khua a mi pasaltha, sakap thei Khambawnga fapa chuan, ‘ Enteh u saw, ka zahpui a te saw, chemte an kai char a……kawih khup leh kha in zak dawn lo em ni?’ a tih san mai a. Ani lah chuan ,’ thiante nen a infiam nikhuaa chem lek zuai zuai mi hi chuan mi an sah ngam tak tak ka hre ngai love,’ a tih san mai a.
Eirawngbawl hi tlang val taima te tih ani mai thin a. Mahse, ni, thla a lo tam a, taima tluan chhuak peih hi kan vang hle. Tualpui khua Ralzema erawh chu a taima tluan chhuak zak ani.
Pu Saphluia khan, ‘ Chaw thing khawlzel tur,’ tih thu pek kha fet tak in a keng kawh a. Mahse, mi 500 rual zingah chuan damlo, chaw ei tui mang lo leh ningnawi tleng reng reng chu a lo tam hma khawp a, chawthing khawl na bawm chu hapta khat chhungin a vum leh thur mai thin a, kan rawsawt a tam lua emaw ti in hotu te chuan chaw min pe tlem ta tawlh tawlh mai a. Chaw bar lian deuh, vawi khata bar zawh tham lek hi mi pakhat tan min pe ta mai a. Kumpinu sawrkar chuan, leido a nei a, eitur lam chu ei sen lohin a pe ang tih kan ring si a. Keini lah chu eitur kham lo vin kan phun sup sup mai bawk si. Pu Saphluia te at vang a ni ber in kan hria. Chawlh kar khatah vawi hnih sa kan dawng a, bawngdar pakhat hi mi zanga tan an rawn pe thin a, mahse an sap bawng a hrawl em thin vangin kawi tiat vel theuh hi kan chang thei thin ani. Sikret hi kar khatah bawm nga zel kan dawng bawk a.
Thla alo sik a, hrikhrah hi kan ngah ta em em mai a. Khualen khua, Aizawl-ah pawh sipai lam thiam ve thei lova khan angah zual bik a. A phulalen kawr chu a han hlip a, hrikpui khuang chawi hi vaimim fang tiat tiat hian an bawl tuk tuk zel mai a. Han hmehhlum sen chi ni hek lo, a han thing thawk thawk a, a vela hnahthel ro te chu a ri thawt thawt thei a ni.
Aizawl atanga lo kal tel ve, Gorkhali Jemadar hi kan nei a.Thawh tur a hre ve si lova. Sipai lam leh chibai buk dan te hi mi zirtir phet alo tum thin a. Zinga kan intlar hi min lamtir a, kan hnathawk tlai hawn veleh hnathawh na atangin min au khawm leha kan ning em em mai thin. Keini lah kan sual bawk. A han auva, kut lek dantur anga min zirtir ang lo hlir khan kan ti ta thina, mit siai chung hian kan ti ta thin a. A thin hi a ur em em thin ani. Kan lam zawh apianga dismiss a han tih hian, “Thi nghal rawh ,” tih hi a ri hman ziah thin a. Phun nuah nuah chung hian a haw tau nghawng nghawng thin a ni.
December ni 10 chuan vur alo sur a. Saruh mehna nawi hi a ang hle. A rei tawlh tawlha, a tam tial tial a. Ram zawng zawng chu a var ta hluk mai a. Zan pawh a thim thei ta lova. Laiking tlan se alang thei vek ang. Thlasik lai chuan ni hi a rei lo em em mai a. Kawl bulah hian rei lo te alo lang nual nual a, a tla leh mai thin a.
Kan meihawl rawh dan chu, thingtuai 3 kan phuna, thing hringin kan tun huala, lian pui, hlam 4 lai awhin kan tiang zawm zel a. Chhip zum tak, vanlai buk angin kan cheng mum a, lei kan bel hnan ta a, ni nga ral hnu ah kan ur sa kha kan la chhuak thin a, sai-ip 50 lai te kan thur chhuak thin a ni.
Trench Khur Lamah:
Chumi hmun atang chuan indona hmunah min tir leh ta a. German-hovin hma an rawn sawn a ni chek ang chu. Indona chu kan la hmu phak lova. Hnungtawlha tan khawhna tur ni awm tak hian trench khur kan lai ta mup mup mai a. Sap sipai leh labour- te nen thla chanve lai kan laih hnuin Dohleia pawl te khan min lo fin leh ta a. Dohleia pawl te nen chuan kan han in khel a. Kan pawl chu chaw khawp kham lo kan nih bawk avangin kan cher thuak hlawm mai a. Kan hneh lo nasa ta mai a. Kan bei a dawng khawp mai.
Zin Kawng Tawpna Chu:
Hriat lawk pawh awm lovin kan lo sul ho chu, ” naktuka hawn tur,” tih thu a lo awm ta a. Chumi zan meuh chu kan ngaihnawm nasa ta mai a. Thawmhnaw kan ngah nasa mai sia, ” eng hi nge ka hawn ang?” tiin kan insawnglai nasa ta mai a. ” Silchar leh Aizawl in kar ah i phur peih chuang lovang” tih te hi a ri ta nawk mai a. Kan haw tur hlim zauthau nen, kan in singsa tlaivar der ta mai a. Zingah chuan relah kan chuang ta. Kan val upa, kan veng a kan hotu ber chuan, “kan hawng tak tak ang maw? Khawi lam emaw te hi min pan pui leh mai ang e, ” a ti a. Kei chuan , hotu te thu sawi ka hria a, Larsap in hawng thu a ron pe a ni e,” tiin ka han phuah chawp leh ta zaih mai a. Mahse, ka dawtsawi fuh tum tak a lo nia. Nidanga mihring chuan na rel pangngai kha chu hliam leh damlo thiar nan an hmang a, bungraw rel ah kan chuang a. Marseilles khawpui pana kan han kal leh tak ah chuan America sipai te lo tel ve tum tan mek kum kha a ni a. Rel chung pawh nei lovah hian an lo thu khat tuarh hlawm mai a. An sipai hla an sa a, ral ram lam pan chuan an zai liam dual dual hlawm mai a. Kawng tluanin, chhun zan zawmin chutiang hlir mai chu kan tawk ta a. “An va tam tawh em em ve maw le aw!” kan ti leh ringawt thin a. Marseilles khawpui kan han thlen meuh chuan rel pawh in a lo thiar sen loh America sipai chu lawng lian pui pui bathlar ah hian an lo la faifuk tlep ta rut rut hlawm mai a. Kumpinu leh France chu an ngaih a ngam hle awm e. Marseilles khawpuiah chuan chawlhkar hnih lai kan cham a. Kan in nghak khawm a, India vai dang te leh Garo, Naga leh Khasi te nen chuan kan cham khawm vek a ni.
Chhimbial lam Thanghlianga leh Lianzama pawl mi sangkhat chu hnung berah an lo thleng a,”kan hawng dawn tih pawh kan hre miah lova, kan tlanchhia leh dawn a maw kan ti mai a, kan haw a lo ni reng mai” an rawn ti a. Kawng hran a lo haw an ni a, America sipai an tawh hnem zia chu an rawn hrilh fak ve a. Anni company hnih hi chu ral ram ah an tumtla a. Belguim ram lamah te, laipui kah phak thelh thelh na hmun ah te an thawk a, mut ngam mang loh zan te a tam ni in an sawi.
Marseilles Khawpui Nun:
Chutia khawpuia kanin nghah khawm lai chuan insualna leh vai ho nen a in tih buai zan hi a tam mai a. Mizo leh Naga hi a tu zawk tak huai ang maw? Tih hi a ni deuh bik a, nikhat chu Mizo leh Naga pa hi chaw chhumna thuk inchuhin an in- nghirngho deuh a. Chaw-bel chu an in nghentir a, an innam tawlhsak rap rap thin a, a tawpah chuan Naga pa chuan a chaw bel chu a dah lawk a, insual tur chuan a in lek phek ta a. An Naga insual danin hnung lamah a kut a dah a, ar insual dan ang hrima koki leh awma intauh tumin an in leng phek a, a mawng lam chu a in hem tir soh soh a, chutiang chuan an insual ang chu tih nak a lai in Mizo pa chuan a kianga thingrem phel, buhtleia siam sei deuh fe hi a lek a, Naga pa hnarkawnah tak mai chuan a hem tak chawrh maia, a kun thi ta pur pur mai a. An insual tum dan inang lo chu a nuihzathlak hle mai. Mizo nge nge chu huai lamah pawh kan huai deuh a ni.
Phalna lain Marseilles khawpui mawi tak chu kan fang a, kan kal lamah mumal lo taka kan paltlang kha engthawl takin kan fang ta a. Mahse kan at deuh a leiah thil pawimawh hmuh tul te kan hre lova. Nawhchizuar rual min lo hui sup sup te chu kan hmuh thiam zawng a ni mai. Chawlh kar hnih kan cham hnuin India ram panin kan kal chhuak ta a. (Hetah hian rek bung rih ila. A leh pekah India pana an haw kawng kan rawn chhuah leh ang. An haw lam chu Sapram meuha German Ral Runa zu kal tawh an ni bawk a, an chammm hle tawh a ni.)
*****************************************************************
Similar Posts:
- V-J Day in Times Square
- Lal Huaisen Zakapa
- Galili Dil
- Hmuh theih loh sipai!
- Thuamluaia mual chu hei..!!


text:
Aizawl May 11, 2013: Atamy la liana khata Laipuitlang vaih, Aizawl liata PWD Quarter o chopa vâta o 11 chothlu ta, chyhsa ri 6 hmô chypa châ ei ta, he News pachhuahpanoh na daihti lia he chyhsa thatih pahno leipa 12 ama y. Ri hropa chhao hmôchhi viapa a châ nata pangiasapa a châ.
He hawta chhiena rârôh y ngâsapa a tlôna chhâpa he, atamy myrâh 3:00am râhchhôpa liana khata Laipuitlang, PWD Mechanical Division Building kiah lâpi mâthi liata PWD Quarter Building lai kawpa cha a Foundation chhao ta alei chopa ta lâ ta, a mâthi la ta o 11 zy cha a chothlu(vi/siekhei) khai ha. Laipuitlang YMA chhithatuhpa Puhpa Lalrinawma tawhta biedaona ta a reihpa cha, he building he zakô la tawhta duahmo chi achhi hawpa châ ta, chavâta atahma cha ahy hma ta he o he ama tlô khao leipa ei ta, vaihchho zawpi chata chi achhipa a châpa vâta Department biehneituhpa zy la chhao phie awpa ta bie ama tlôkhei haw hra tahpa thatih a reih.
Myrâh dawh 3 râhchhopa liana khata o he acho thei awpa duasu a châ tahpa pahnopa a châpa vâta, thokha cha arâ hmâ ei ta, he athipa zy he apahno hmâleipazy ama châ. O araopa zy he; PWD Quarter(ama tlô khao leipa), Pihnô Sangpuii O Assam Type, Pihnô Biakmawii O Assam Type, Puhpa Issac Singson-a O Concrete chhah-5, Puhpa Lalkima O Assam Type, Puhpa Lalrinawma Varte O Concrete chhah-4, Puhpa Zairema O tlôpa Assam Type chhah-3, Puhpa J.Lalmawia O Concerete chhah-3, Presbyterian Awnanopa Jubilee Hall chhah-4( Ama Chowkidar chhôkha tlô haipa) hleikhô ta Ramhlun Venglai ôna chho liata Assam Type o sano zy a châ.
He chhiena liata chyhsa athipa ama moh pahno theipa zy cha; 1. H.Lalthasanga (31) Ramhlun venglai, 2. Lalduhsaki ( Laipuitlang), 3. V. Lalmuanpuii Thingfal, 4. Hmingthanpuia ( Rabung), 5. Lalrelfela Sailo(22) nata 6. H.Lalnunmawia (42) zy ama châ. Chyhsa pano ri he thao ngâ haipa a châ.Hmâphaohpa chyhsa 9 zy cha Aizawl Civil Hospital mohôh haipa ama cha hra tahpa eima biedaona ta apalasa.
Atamy la liana kha pachhana rai hria pathao lymâpa châ taraw ta, Current(power suplly) y leipa vâta, khodâh hawta raihria hmasie thei vei tahpa bie daopa a châ. Pachhana rai Disaster Response Force nata Police zy chhithana ry liata hria lymâpa châ ta, zawpi hlupi ta pachhana rai hria awpa ta ama puapakhy tahpa biedaopa ta a reih hra.
Atahma Thatih pachhuahpanoh hai no he, chyhsa 6 ri hmô hawpa châ ta, chyhsa pano hropazy cha myrâh via la kha cha ama mobile liata phone theipa châ taraw ei ta, my 10:00am la kha cha phone thei khao hra leipa ama châ. He panopa zy he, Concrete o achopa chho liata ama y nata pangiasapa ama châ. Atahma he chyhsa 12 zy ama mobile phone liata contact ei ta , phone thei leipa ei ta, ama thatih pahno mah leipa zy ama châ hai.
He chhiena atyhna su la he Chief Minister Puhpa Lal Thanhawla, Home Minister Puhpa R.Lalzirliana, Transport Minister Puhpa PC Zoram Sangliana, Parliamentary Secretary to Chief Minister Puhpa Lal Thanzara zy hleikhô ta Officail chyhsa peimawhpa zy ta thatih ama thei pataw nata ama tly hra.
Source : Dingdi FB Group.( Thatih he vaw update eima chhuah lyma aw. Thlachha bao chyu ei suh vy.)
Update(2:30pm): Laipuitlang o chopa liata chyhsa athipa ri 10 lapapuapa châ ha ta, atahma he ri tlua pazao nga haipa a châ. Chyhsa 8 he ama thatih pahno theipa châ mah vei. Vaduana atyhpa hry liata vadua pachaipa chhokha cha Puhpa Vanlalhmuaka, Laipuitlang chhokha châ ei ta, Puhpa Vanlalhmuaka lapino Pihno Lalduhsiki, Melody Lalhriatchhungi (13) nata Pihno Lalduhsaki nawta Ls.Lalhriatzuali (Teteii)zy ama hlao.


text:
TZUCHINOKO
************
Mizovin rul hmuh thianglo a kan neih ‘Tlubing’ kan tih leh Japanese ho in Tzuchinoko an tih hi thil thuhmun a ni thei ang em…??? (Heihi ka MISUAL pui te lo chhar ve ah ka duh tlat)
KHUH HAWNNA: Mizote hian eng engemaw chanchin finfiah theih tak tak mang si loh mak deuh sawi tur hi kan ngah hle mai a, a sawi lah hi kan sawi uar thei nangiang lah taka. Mahse heihi in dem ngawt chi a lo ni hauh lo mai a, khawvel hnamdang, hnam upa tak tak ho te pawh hi an lo ni ve tho mai a. Heng thil mak tak tak kan sawi thin te hi engemaw a taka an lo hmuh tawh behchhan a a chanchin hian sawi a lo ni ve tlangpui thin a. Chuvangin dawt a ni han in tih sak ngawt hleihtheih lah a ni hek lo. Chutih lai erawh chuan hmuhdan, hriatdan, sawidan a lo dan thin avang te leh a taka finfiahna tak han phawrh mai tur a lo awmloh thin avang te hian a mak zawng deuh a sawi uar te hi kan lo ching fo thin zawk a lo ni a. Hetiang a thilmak, finfiah hleihtheih tak tak si loh, mahse a hmu sawi tur leh a chanchin sawi tur ting kan neih ve zingah chuan rul chikhat, upa te’n hmuh thianglo a an ngai ‘Tlubing’ an tih mai chanchin hi a mak pawl tak chu a ni ve ngei ang le.
MIZOVIN TLUBING KAN TIH HI: Rul chanchin hi ka hre tam lo khawp mai a, kan mithiam te’n a chanchin an ziah te leh mi sawi ka hriatte hi an ni mai a, han chhui a han zirchianna pawh ka nei ve hek lo. Mahse hman atanga mak ka lo tih ve em em chu kan pi leh pute hun lai atanga an lo sawi, hmuh thhianglo hial anga an lo ngaih ‘Tlubing’ an tih chanchin hi a ni tlat mai. Ka hriat ve dan chuan Mizovin ‘Tlubing’ kan tih hi rul chikhat, banrek tiat bawr vel a lian, tawite tawng chen vel lek a sei, mei zui deuh tawite nei, a tleng pawh a tleng ve lo a, amah chu intung a hmalam zawnga tlu bin tep tep thin a nih avanga ‘Tlubing’ an tih tak, inzial mum a chhuk zawng pawh a lum thei ni in an sawi thin a. Sawidan pakhatah chuan hetiang ‘Tlubing’ hi a inbin lai hmuh chuan lo dawm a, “Ekhai i tlu na palh ange…” tih pah a dimtea a tlu tur leia muttir chuan a lo dawmtu kha mal a sawm thin ni in an sawi bawk. A tak a hmu hi sawi tur an vang viau mai a. Rual u deuh te leh hre tur awmang deuh a ka ngaih te ka’n zawh kual ngial pawh hian hei bak hi chu chiangkuang tak a a chanchin sawi thei hi an awm hauh lo mai a. Rul chanchin ziahna lam te kan en kual ve ngial thin a, mahse khawvela rul chihrang 3,400 chuang awm an finfiah tawh zingah hian an lang tel ve lo tlat mai a. Chuvangin a chanchin hi thawnthu leh thil mak dangdai ang deuh a sawi mai bak hi chu hriat tur a lo vang khawp mai reng a.
JAPANESE HO PAWHIN AN NEI VE TLAT: Heng Mizovin ‘Tlubing’ kan tih hi kan Mizo pi leh pu te suangtuahna khawvel atanga rawn piangchhuak a ni thei mai angem tih ngaihtuahna a awm laiin hetiang ‘Tlubing’ kan tih ang deuh hi Japanese ho khian sawi an lo nei ve tlat mai le. Japanese ho chuan hetiang rul hi ‘Tzuchinoko’ an ti a chumi awmzia chu ‘tzuchi’ tih chu ‘indona milem buhpawl a siam’ tihna a ni a, ‘noko’ tih chu ‘fapa’ tihna a ni ber mai a. ‘Straw-bat snake’ tih te ‘rolling hammer’ tih te, ‘Snake bat’ tih te ‘Horizontal bat’ tih te leh hming dang chihrang hrangin an sawi thin a ni.
TZUCHINOKO CHU: Heng ‘Tzuchinoko’ an tih te hi an pianhmang an sawi hi a danglam khawp mai a. Taksa tawi bawng liantak phek deuh, 2ft-3ft vel a sei, an taksa vang lam hi 3inch bawr vel a hlai/lian, phuhlip hlai tak tak nei, a hnungzang thlaa a uk dum deuh a a khat mawi tawk a tial thla, a taksa hnuailam serthlum rawng deuh, lu kil thum, phek deuh lian tak nei, ki tawitei pahnih leh mit lian vak lo bial deuh nei, a hnar kawn bula khuar pahnih awm, lei sen tak mahse rul pangngai anga lei hmawr kak ve lo, a taksa sir tuak a parh deuh awm, leh a mei tawite ah chuan ruh nei lo ni in an sawi bawk.
A chetdan leh a khawsa zia an sawi pawh hi keini Mizovin a ‘Tlubing’ kan sawi thin te nen hian a lo inan hmel angreng hle mai a. An sawi dan chuan a tleng a tleng lo in hmalam zawng hian khapdiau in khap ang deuh hian a kal thin a, tin, a taksa chu intung in hmalam zawng a tlu phei in a kal thin bawk ni in an sawi. Hei bakah hian ball anga in zial mum in awih pangah te pawh chhuk zawngin a lum thin bawk ni in an sawi. Boruakah te pawh sang takah a in perh kang thei a, a rawng pawh hi a duh duh in a ti danglam thei ni in an sawi leh bawk. Tzuchinoko te hian tui hleuh pawh an thiam hle ni a sawi an ni a, tui atang pawh hian thui tak tak an in perh chhuak thei an ti bawk. Tin, faifuk ang deuh te, chhimbuk hram ang deuh te, rum ri ang deuh te pawh in an hram ri thei ni a sawi an nih bakah an rim pawh a chhe hle niin an sawi bawk. An sawi zel danah chuan ramsa te deuh sazu te leh thil dangte chawah an ring ve a, anmahni hi an kawlh in an tur hi a hlauhawm em em a, tin, an tur hi thui tak an phuh chhuak thei ni in an sawi bawk. Heng Tzuchinoko an tih ho te hi Japan ram a an tlang ram Honsu leh Shikoku ah te, Kyushu thliarkar lamah te, tin, Korea leh eastern China lamah te leh New Guinea lamah te an cheng ber ni in an sawi. Phaizawl, ramngaw, tlangpang vel leh dil hnaih dum hmunah te an awm duh bik ni in an sawi bawk.
AN HMU FO ALAWM: Keini Mizote hi chu hmanlai hun atang tawhin kan thil hmuh leh hriat te chiang taka ziak a chhinchhiah thlip thlep chi kan ni lo hrim hrim mai a. Thuziak kan neih har chu thudang ni ta se, thuziak kan neih hnuah pawh kan thil hmuh leh hriat dangdai deuh te hi chiangkuang takin kan chhinchiah ngai lova, han chhui chian dawn pawh hian “Chumi chuan a ti…” tih vel bawrah hian a zuzi ral leh mai thin a, a buaithlak khawp mai a. Hnamdang te chu hetiang hi an lo ni ve hlek lo mai a Japanese ho te chuan hetiang rul mak tak mai ‘Tzuchinoko’ an hmuh chanchin hi kum zabi 13na vel daih tawh atang khan an lo chhinchhiah thlip thlep tawh tlat mai.
Kum 1950 vel khan Hashamotto a hnathawk pakhat M.Kyuzo chuan tlang pang atanga thil mum dum lian deuh rawn lum thla a tui a a lum lut lai chu a hmu a, a va tlan phei a a va enchian chuan chu thil mum chu a inzial a lo inphelh a hetiang Tzuchinoko hi a lo ni reng mai a, tuiah chuan a hleuh bo ta a ni. Tun hnai deuhah pawh khan an lo hmu fo tho mai bawk a. Kum 1969 June thla khan loneitu pakhat Tokutake an tih chuan hetiang ‘Tzuchinoko’ an tih ang chi rul hi central Honsu ah a hmu a, he rul hian amah chu a rawn zuan a, mahse a zuan fuh lo hlauh mai a. He loneitu hian a man a, in lamah hawn in reife a khawi hnuah a tihlum a, a sa chu a ei ta a. A kawchhungah hian sazupui a dawlh a la paitawh kimloh a lo awm nghe nghe a, he rul hi a seizawng 2ft a tling lo a ni. Tokutake hia he rul hian hnungzang ruh pahnih a neih thu a sawi lang nghe nghe, chutih lai chuan a sa a tui leh tui loh lam a sawi thu erawh hriat a nilo thung.
Kum 1970 khan nupa pahnih hian Tzuchinoko hi southeast Osaka bula Tojikimi an tih ah an hmu a, he an rul hmuh hi a che rang hle a, ding le vei zawngin a che chhawknghawlh ngual ngual a, phuhlip hraw tak tak nei in a taksa chu saphai ang mai hian a tial ni in an sawi. August ni 18, 1995 khan Okayama Perfecture a Aidamachi a cheng mi pakhat pawhin tlangah hetiang chi rul 20inch vel a sei hi a hmu a, a mit chu a ti chekual rang hle a, a hmutu hi a kalsawn lawk hlanin he rul hi a lo vak bo hman a ni. Hei aia la tunhnai leh deuh zawk 2000 kum June ni 15 pawh khan Mitsuko Arima chuan lui a hetiang Tzuchinoko hleuh lai hi a lo hmu ve bawk.
ENGE NI TA ANG: Heng Tzuchinoko an tih te hi enge an nih chiah tih hi hriatthiam a har khawp mai a. Dr Karl P.N. Shuker chuan a lehkhabu ziah ngaihnawm zet mai ‘The Unexplained’ tih ah chuan a lem an ziah chap nen a dah langin tawite in ‘Pit Viper’ an tih ang chi piangsual danglam deuh an ni thei ange a ti a. Mi thiam thenkhat thung chuan ‘Mamush pit viper’ (Agkistrodon halys blomhoffi ) an hmuhsual a ni ange an ti ve thung. Heng ‘Mamush Pit Viper’ an tih ho te hi Tzuchinoko an sawi te nen nian an pianhmang, an rawng, an awm duhna hmun vel a inang hle ni in an sawi. Mithiam thenkhat thung chuan Pit viper (Crotalinae) chi zing ami African vipers (Viperinae) an tih te nen a inchawhpawlh science ina a la hriatchhuah chiah si loh chi danlam deuh an ni ange an ti ve thung bawk. A enga pawh chu lo ni ta se Tzuchinoko te hi a awm chu an awm ngei a ni tih chu a hmu tute leh a sa ei tawh ngei te pawh an awm dan atang hian a hriat theih mai awm e.
TLIPNA: Heng Tzuchinoko an hmuh kan han sawi tak te leh a chanchin kan han sawi tak te hi han chhut han chhut hian keini Mizovina ‘Tlubing’ kan tih te nen hian thil thuhmun thil inang a nih duh hmel riau in kei chuan ka hria a. Thil thuhmun thil inang an ni e ka tihna phei chu a ni hauh lo thung a. Mahse Tlubing kan tih hi a chanchin sawi tur hi kan hre thui lo hlawm em mai a, mit ngei a hmu pawh hi sawi tur kan hre hlawm manglo a ni a. Chuvangin heng kan pi leh pu te hun lai atanga hmuh thianglo hial anga an lo ngaih ‘Tlubing’ an tih te hi an suangtauhna khawvel atanga rawn piangchhuak mai mai nilova a tak ngei a awm, khawvel hmundangah pawh sawi lo awm ve thin, mahse khawvel thiamna in chiang taka a finfiah hleihtheih si loh Japanese ho in a Tzuchinoko an tih te nen hian thuhmun te a lo ni reng thei mai lo maw tih thu ah Tzuchinoko chanchin hi ka hmuh theih ang ang ka rawn fawm khawm ve a ni e.
*Source: 1). http://worldcyclopedia.org/Tzuchinoko
2). http://www.angelfire.com/vamp/dervampir/tzuchinoko.html
3). The Unexplained
**Image: The Unexplained tih bu ami a tzuchinoko lem an ziah thla phone camera a ka lak chhawn.


text:
Hemi te nufa hi en teh. Anu hi malaria avangin a dam lova, enkawltu pawh nei lovin, a fata pahnih nen tihian damdawiin ah an tlu lut ve tawp mai ani. An fa upa ber kum 7 vel miin In a nghak a, a pasal chu Rora-Chhu in a inhlawhfa a!
An khawsak harsat turzia hi kan dawnpui ngam ang em? Khawsak harsat lutuk hi chuan damloh pawh hi damlo tlak niin an langlo, an khawngaihthlak hle ani. Civil Hospital ni mahse, damdawi man leh eng eng emaw sum senna tur a awm lo thei si lova.
Hetiang dinhmun ah hian kan Mizo pui tehi engzat tak maw ding ang. In tanpui dan tur lah hi a vang em em mai si a. Tupawh hi harsa inti vek theuh kan ni hlawm bawk nen!!
Hreh tak chungin mobile camera in an thla hi a rukin ka la a, lo hmu leh pawh ni se min haw em lovang chu maw! (ps:- an Nufa thuma an chaw ei tur saww!! hehe.. Damloh lai pawhin an chaw lak chu a la bon khawps!)
Similar Posts:
- Thu Sepsel
- Nuthlawi te dinhmun hi
- Zawhna
- Facebook chungchang ah min lo pui teh u?
- Pawisa deposit a let 36 a pung thei?


text:
Dubai-ah Global Tourism Map-a Mizoram dah tura a hmalakna kal zel-ah a boral hlauh mai. A vuinaa thuziak hi kan dah ang e.
B. LALRUATTLUANGI (1980-2013) CHANCHIN
B. Dawngliana (Mizoram Cotton Mills) leh Laltanpuii te fa tlum ber B. Lalruattluangi hi 18.12.1980-ah Civil Hospital, Aizawlah a piang a.
A ute chu :
1) B. Lalpektluangi W/o Lalrinawma (Buanga), Electric Veng
2) B. Zarzokima H/o Vanlalnghaki, Electric Veng te an ni.
ZIRNA LAM : Nursery atanga HSLC Aizawlah a zawh hnuin Class XI leh XII chu CSKM., New Delhi-ah a zo leh a. Lady Keane College, Shillong atangin B.A (Eng.Hons) tha takin a zo leh a ni. B.A a zawh hnu hian Bangalore-ah Master of Tourism Administration (MTA) a zo leh a. MTA a zawh hnu, kum 2005-ah IATA leh UFTAA (International Air Transport Association leh United Federation of Travel Agents) Associations Montreal hnuaiah IATA/UFTAA FOUNDATION & EBT COURSE zir thei mi 33 an thlan zingah a tel ve a, chung 33 zingah chuan amah leh mipa pakhat chiahin he course zir zo theiin, Certificate an dawng a ni.
Hna a thawh hnuah Tourism course Programme for Young Leaders thla hnih chhûng Training, Govt.of Japan buatsaih Tukushima, Japan-ah training tura koh a ni a, he Japan International Cooperative Agency hnuaiah hian hlawhtling taka training-in a hun takah Certificate a dawng ve leh a ni.
HNATHAWH : Heng a zirlaite tluang taka a zir zawh hian kum 2005-2007 chhung Air Deccan-ah a thawk a. He a hna hi bansanin a zirlai atanga a lo tum rilrûk ve rêng thin, Tourism Agency, Serow Tours chu ama pualin din a ni a; kum 2007-ah Millenium Centre D-74-ah office a hawng a. He a office hi khatih laia Mizoram Sawrkar Tourism Deptt. Secy. Pu Vanlalhuma’n a hawnsak a ni.
Zin mite hnenah Air Ticket-te pe chhuakin, India rama State dang mite leh India ram pawn atanga Mizoram chhûnga lo kalte a tul ang ang lo buaipuiin, an zin duhnaah te a hruai kual thin a; an ticket bâkah an mamawh chi hrang hrangte lo buaipui chu a hna ber a ni. Mizoram atanga foreign zin duhte pawh buaipuiin vawi eng emaw zat a huhova zin te a hruai a. Mi chi hrang hrang leh chet ze inang lo leh danglam, kum inthlau tak takte a buaipui pawhin thatho tak leh hlim takin a buaipui vek thei a ni.
Ruati hi mi tumruh leh tum sang, Zoram tana thil tha tih duh, ram dang miten Zoram an ngaihhlut theihna tura rilru, tha leh thiamna sêng nasa ve tak a ni. ‘Tourism map-ah hian Mizoram khawvel hi pho lan ni ve se’ tih hi a ngaihtuahna leh a duhthusâm a ni. Thalai tih tur nei loa awm mai maite hi a vei a, Agency lian deuh tak din chuan thalai tam zawk a chhawr theih dan tur a ngaihtuah nasa ve hle thin. Kan ram mawina hi chei belh a ngai lo, a nihna ang ang hian a mawiin khawvel mite hmuh tura pho chhuah tlak a ni tih ngaih dan nghet tak a neih bâkah, Mizo hnam leh culture te hi kan nih ang ang hian khawvel hriata pho lan tlâk niin a hria a, chu chu a tum ber a ni. Culture lam atanga thlir pawhin amah avang hian mi tam takin Mizoram an hriat phah bâkah Mizote hawizauna kawngah sûl a su nasa ve hle a ni.
Heng a duhthusam te hi la hlen vek thei rih lo mah se a phâk ang tawkah theihtawp a chhuah a, a thlentheihna kawng dik nia a hriat he Agency hi a din ve a, amahin a hmathlirte hi hlen vek lo mahse heti lama tui mite tan hmachhawp tam tak a siamsak ve a ni.
A MIZIA : Mi hlim thei tak leh tawng duh tak a ni chungin mi chanchin chhe lam a sawi ngai lo va, a pian tirh atanga a thih ni thleng hian a nu leh pa, chhûngte rilru tihah zawngin a nung ngai lo. Chhungkhat laina buaipui ngai apiangte hlim taka buaipui thin mi a ni. A sumdawnnaah thahnem ngai takin a thawk thin chungin dik lo taka sum a chan ai tur ni lo lak chu a duh ngai lo va. Sum a thawh chhuah ve nual hnuah pawh thawmhnaw manto leiin a inbel ngai loh laiin amah mai ni lo, a chhungkua, a unaute fa naupang tê tê hlimna a ngai pawimawh a, tihhlimna tur leh an zin khawthawnna tur chenin a ngaihtuahsakin a hruai thin. Chhungkhat laina te bâkah mi dangte pawh tanpui peih reng mi, mi dangte harsatna hrethiam tak a ni.
Mi lian leh mi hnuaihnung zawkte ang khat leh intluk renga ena thlei hrang miah lo, mize duhawm tlang tak nei a ni. Mi tu pawh hi mi lian leh hna sang thawk emaw, mi rethei leh eizawnna hnuaihnung deuha kan ngaih ang pawh mihring an nihna angin a en a, a thliar hrang ngai lo. Business skill nei tha tak a ni a, a Zo a vai, Sapho thlengin a thusawiin a hneh thei êm êm tlat hi a ropuina a ni.
Hmeichhia ani nãa, mi tumruh, huaisen tak, hriat ngai loh ram dai leh hriat châk mi, Pathian thilsiam leilung mawina hlim leh lungawi taka thlir thin, tha tura a ngaih chu a taka tih duh mi ‘Just Do It’ type a ni. Mizo nihna pho lan tum tâng tâng, mi biru, lâr leh lansarh tum ngai lo mi tak a ni a.
Mizote leh kan ram leilung mawina te hi khawvela a mawi zawnga tih-lan duh mi a ni. Mite hmuha lansarh aichuan hahthlâk tak pawh ni se a tih tur a tha thei ang bera tiha, a hma hlen duh mi a ni. Mi dangina ropuina leh mawina an chana, a par an tlan theih chuan a thawhrimnaah a lungawi êm êm a ni.
Ruati danglam leh êm êmna pakhat chu a thiante hi an ni. A thiante nunphung leh ze inang lo tak takte hian a nun zia a hrilhfiah awm e. Naupang, thalai leh kum upa, tar takte pawh a kawm ngeih viau zel a, Pastor leh Kohhran Upa puithû tak tak thian tam tak a neih rualin khawtlang ngaiha mi ho ve tak takte pawh an bãng chuang lo.
Eizawnna leh thiamna ah pawh vantlang chunga lêng leh mi hnuaihnung zawk pawh an nihna ang takin hlim takin a kawmngeih viau thei zel mai. A thiante nungchang leh duh zâwng, chhim tawp leh hmar tawp a inpersan anga zia leh nihna, duh zâwng inang lo, inhlat tak tak a kawmngeih êm êm vek hian a nun hausakzia a lantir hle. Lunghlu kil hrang hrang, mawina leh hlutna danglam tak tak nei ang maiin chhungkhat laina, then leh rual, khawtlang leh Sorkar Deptt.-te ui leh hmangaih a hlawh vena hian Ruati’n nun hlutna chi hrang hrang a lo neih vete min hmuh thartirtu a ni ve.
A nun hlim tak leh fiamthu duh tak, fiamthu sawia nui reng a nihna phèna ropui tak awm chu a Pathian tihna hi a ni. Nun awmzia chhût a, Pathian thu ngaihtuah thin mi a nihna hi a belchiangtuten an hmu thin. Pathian thu sawia, mi dangte nuna a dik leh dik lo teh kual ai chuan a takin a nunpui mai a. Miten an thlir dân tur ngaithtuahna avang te, ama hamthatna leh lungawina tur atana Pathian thu zawm ni lovin, Pathian thu, thu dik leh tha nia a hriat ang chu a nunin a zawm mai zawk a ni. Sakhaw mi tak anga lan leh hriat nih duhna a nunah a lang lo va, sakhaw mi tak anga min an hriat loh aiin a hre chiangtute chuan Pathian thu a âwih hle tih an hmu ve fo thin.
KOHHRAN LEH KHAWTLANGAH : Zirna avang leh hna avangin khawtlang leh Kohhranah a inhmang tam thei lo va. Tunah hian Presbyterian Kohhran NPSS Beginners’ Deptt.-ah zirtirtu a ni a, Kristian Thalai Pawl Group thenah Zakaria Group Committee Member a ni ve. YMA-ah Section Committee Member a ni ve thin a, kumin 2013-ah hian Literature Sub. Committee Member a ni ve mêk bawk.
A THIH DAN : An thenawm nula, a thiante pahnih nen a sumdawnna huang zauh nân Agent zawn pahin Dubai-ah hian chawlh hmang turin an kal a. Ni 26.09.2013 khan Aizawl an chhuahsan a, 27.09.2013-ah Delhi-ah thlawk thla in 28.09.2013-ah Dubai an thleng a. 29.09.2013-ah zin miten an tlawh thin thlalêrah an kal a. Thlalêr fan kual hmain Quad bike camp-ah an kal hmasa a, bike chu ama’n khalhin a thiannu a phur bawk a, thlalêr vaivut pawngah an motor chu letin an chesual ta a ni. Vanneihthlâk takin a thiannu chu a him a, ani erawh chu a inhrenbehna (seat belt) a lo that tawk loh avangin a vanduaiah a tang ta a ni.
An chetsual hlim hian a thiante bulah chuan, “Khumi, sorry aw, ka na angreng khawp mai!” a ti a. “E, Ruat, i tha mai ang, ambulance kan ko ang a, damdawi inah kan hruai ang che,” an ti a. “Ambulance koh a ngai lo vang, in tih tur ang angte kha hlim takin ti ula, ti hian ka lo chawl ang a, ka tha leh mai ang,” a tih hnu chuan a mitmeng atangin a na hle tih an hria a, ambulance koin damdawi in an panna kawngah a peih lohsan ta a ni.
LAWM THU : He thihna chungchangah hian lawm thu sawi tur tam tak kan nei a, Pathianni zana an chanchin kan hriat atanga vawiin ni thleng hian kan hriat sên loh khawp lawmthu sawina tur tam tak a awmin kan ring. Hming lama lawmthu sawina awm, kan thihna avanga theihna, finna, tha leh tui leh mahni neih sênga min buaipuitu tam tak veng chhûng leh pawn atang te, Dubai leh Mizoram chang ni lo, India rama khawpui thenkhatah pawh tam tak kan nei che u tih kan hria a, kan lam chhuak kim thei dawn lova hriatna avangin kan lam chhuak ta lo che u a, min hriatthiam kan beisei e.
Dubai-a Mizo Welfare hruaitute leh Mizo awmte, Cairo-a India ram palai office-a thawktute leh Delhi lama kan sawrkar mi leh sa, kan thihna chungchanga hma min laksaktu te, Mizoram Sawrkar mi leh sa te, vawiin ni-a a ruang kan in min thlensak tura ni tam tak min buaipuitute chungah thinlung takin lawm thu kan sawi e. In mi buaipuina leh kan tana in tha leh tui in sen zawng zawngte hi kan chhungkua hian kan rul sêng lo vang.
A chanchin kan hriat zan atanga ni tin zan tin kan lungngaihna min hnêm tur leh kan ritphurh min chhawk tura thenrual tha veng chhûng leh pawn atanga lo kal zawng zawngte chungah lawm thu kan sawi a. A ngaihna kan hrethiam lo va, rilru chi-ai tak leh bangbo takin kan fanu duh tak thihnain min deng ta dawt a ni mai a, henga ka ngaihtuah thiam phâk loh leh hriatthiam phâk bâka ngaihtuahna sênga, hma min lâksaktute zawng zawng chungah kan lawm hle. YMA leh khawtlang hruaitute Mizo te mizona vawng nunga tih tur tûl ang ang min tihsaktute avangin kan thla a muang hle.
Keini chhungkua tehlul hetiang fanu min pe a, a nun kawng min hruai ngilsaktu, mihring kan chan loh hnu pawha ram hla tak atanga a ruang kan in min thlensak tura theih tawp chhuahtu mi heti zozai min petu kan Pathian chungah kan lawm a. He thihnaah hian Lalpan ropuina chang se tih hi kan tawngtaina a ni e.
A THIAN THENKHATTE THU HNUHNUNG:
A lian a tê, upa leh naupang, mi hausa leh rethei pawh thliar hrang lova inang khat veka mi zawng zawng kawm thiam, engtik lai pawha biak nuam leh thiante tana inhawng reng thin mi a ni
– Mapuii
Ruati hi mi hlim thei tak, rilru chhe pu lo, huaisen leh theih tawka mi dangte tanpui thin a ni a. Hetia hun lo taka min kalsan hi pawi ka tiin hriatthiam har ka ti tak zet a ni.
– Mamuana
Mi chanchin a tha lam lo sawi tur a hre lo hi keini Ex-Rotaract member of Aizawl City-te chuan kan hriat reng tur chhan tam tak zinga pakhat a ni ang.
– Mahuma
Kum sawm chuang ka hmelhriat chhunga a thinrim lai leh rilru hah hmel pua ka la hmuh miah loh, Ruattluangi, ka va ui tak che êm!
– RC-a Fanai
Former Rotar actor and Friend Ruati, I couldn’t believe my ears and shocked when I heard about your untimely demise. I will miss you and would never forget your affable character; your jovial, well-disposed, harmonious and out-going personality. I cherish the memories of the time we spent together. I am sure we’ll meet again in the after-life. Goodbye my Friend
– T.K-a
I hlim hmel leh i thu tha tak tak min hrilh thinte kha ka va’n ngai thin dawn êm! Kan zingah awm tawh lo mah la, kan rilru leh mithlaah chuan i cham reng ang.
– Berte-a
Yet another life taken too young. Rest in peace my friend.
– CJ Kurian
Kan chhungkuaina harsatna kan tawh laia min tanpuina leh hnemna zawng zawngte kha kan theihnghilh leh tawh lo vang.
– Mathara & family.
Thiannu…i va’n ngaihawm dawn ve! Pawm har kan ti a ni…mahse A rorelnaah kan tel si lo…ui tak chungin kan thlah lo thei lo che a ni … thlamuang takin chawl ang che…mangtha le.
– Rita
Thiannu, ka va’n ngai tak che êm! Krismas min rawn hmanpui leh ang chu ka ti asin, a va’n beidawnthlâk ve, lungngaih awm toh lohna Van nuamah min lo hmuak ang che o…Mangtha mai le.
– Lalnunpuii, Missionary, Nepal
Ka thiannu…naupan lai atanga tun hun thlenga min hre chiangtu ka hlim lai leh lungngaih laia ka bula awm reng thin, thlamuang takin chawl ang che!
– Milia, Durtlang.
Thiante hmangaihna, duhsakna leh hriatthiamna ngah mi, mi dangte tanpui peih reng, mi hlim thei êm êm a ni a, kum tam kan inhriat chhûng hian mi chanchin a mawi lo zawnga a sawi ka hre ngai lo…
– Tluangi
Tawrhna nasa tak leh harsatna namen lo takin a tlâkbuak mekte hnena thlamuanna thute hial pawh sawi ve thin khan sawi tur ka vàn a. Mitthla-ah i nui hmel a châm a. Khawvela inhmu leh tawh ngai lo tur kan ni tih han hriat hian a nâ ka ti. Mahse, ‘lo phu suh’ … kan la inhmu leh êm êm ang. |hian duhawm tak kan chân mêk lai hian Zoram hian a fahrin duhawm, mi dang tam takte suangtuahna a taka chantirtu, a thiam leh finna mahni tan maia hmang lova mipui rawngbawlna atana hmangtu, mi nuntlang tak leh ze ngeng lo tak mai, nun tam nei thintu chu a chân a ni tih hre ve tak ang maw.
– James, Guwahati.
B. Ruat, i awm tih ka ngaihtuah chhuah loh lai pawha, i lo awm reng thin kha a lo va thlamuanthlâkin, i awm lo tur chu a va kim ta lo êm! I nuna thil awhawm tam tak, inngaihtlawmna, hlim theihna, mi dang tana inpêkna leh mi dang hmangaih theihna te, nun zalên leh rualawhna thianghlim tak i neihte kha i bula awmten dam nan kan hmang thin tih hre siin engati nge i liampui daih mai le?…Vawi khat tal i dam nana tawngtai theihna hun nei ila ka van ti êm… naupang atanga upa ber thlenga an rilru hriaa hlimna petu, i ai kan awh zo dawn si lo va, i hlim lehzualna tur hmun pan pawh ni la kan ngai bang dawn lo che. Nula chhuanawm leh nun thiltithei neitu, Ruat, mangtha.
– Rca, Fanai
“Mizoram natural Beauty hi tichhe lo thei ang ber hian hma lak ni se, tih hi in pa lo hrilh teh,” min tih tuma fate rual lekin Mizoram mawizia min hrilh khan min hneh hle, kan va ui êm!
– Mrs. Pari Duhsaka
Inbound Tourists hip luh leh hruai luh kawngah hi chuan tuma’n kan tluk lo.
– Andy of VandyGo
Ruati, i hlim hmel leh sense of humour i ngahzia hi theihnghilh a har ngawt ang. Ka lo zin hnuhnung ber tuma chaweia min sawm ka lo ei ta lo kha ka inchhîr kher mai, kan inhmuh tawpna a ni mai dawn tih ka hre lo a ni, i Nu & Pa ka va lainat tehlul êm, i Pa nen kan inbia a sawi tur a vang hle mai. I chanchin ngaichãngin Dubai lama kan nau Mimi Hnamte awka kan ngaithla reng mai a nih hi. Ka va han ui tak che êm! May your soul rest in peace !
– Nu Rinpuii Bangalore
Ruati hian tourism hi Bangalore-ah a training zo a, Mizorama tourism lam hmasawnna kawnga a hma lâk hi a chhuanawm tak tak a, business atanga thlir pawhin nula vengva, mi dik, nun zahawm leh ram leh hnam tana thahnemngai a ni a. Culture lam atanga thlir pawhin amah avang hian mi tam takin Mizoram an hriat phah bâkah Mizote hawizauna kawngah sûl a su nasa a. Hetiang mi thiam bik, ram tana thahnemngai kan chan hi kan ram pum tan hian CHANNA nasa tak a ni. Ruati kan uiin kan ngai hle mai che.
– Lalrinawmi Ralte
Vanduaithlâk tak maia Maruatin chatuan ram min lo pansan thu kan hriatin hrehawm kan tiin kan ui takzet a ni. A hlim hmel leh a tawngkam kan rilruah a cham reng a, phûr leh thatho taka mi a puih peih rengna nun duhawm tak chu kan hmu leh ngai tawh dawn lo a nihhi! A nu leh pa leh a chhûngte kan tuarpui tak meuh a, kan tawngtainaah kan lo hre reng e.
– Rev Auva te nupa
Mizo nula, fel leh nungchang mawi chhuanawm berte zinga mi kan chân ta. Maruat, ka rilru a nâ-in ka va’n ui tak che êm!
– Engchhuani (Mami) Arunachal
A hmêl leh a pianken ena tlâwm tak, pai ropui tak si, pasaltha thangchhuah hawna hawng tur thawnthu ang mai ni ta Ruati hi… Mizo taka chawimawi phu ngawih ngawih ni mah sela ama mizia anga ‘Low profile’ deuh biru deuh maia a biru hlen tur hi – a nihna ni mah se a kuhmûmah tal thangtharte lo par vul sela, a dream leh a vision-in a tak ram a chang a ni mai. A lo beisei leh a innghahna thin Faa pawm thlaptu, mi sualte tleng faia Thianghlim fakima pawmtu hnenah muang takin a chawl mek a ni… a hmanhmawh lua a ni e.
– Mzvision Duhsaka
Krista tana rawngbawlpui duhtak Nl. Lalruattluangi, Hun lo taka thihna kut vawtin a man ta mai che hi hriatthiam a har kan tiin, i vanglai ni a va tawi lua êm! Lalpa rawng kan bawl ho chhûng khan zirlai tam tak i rawngbawlpuite min hnutchhiah asin. Mahse tunah zawng rauthla mai i chang ta si, i lei taksa chu phûmin awm tawh mah se i hlimthla chu kan hnenah a chêng reng tawh ang a, nghilh ni rêng a awm dawn lo. Khawvel thihna Jordan lui chu dai kaiin Lalpan amah hmangaihtute tana a buatsaih, riltâm, tuihàl, thih leh nat awm tawh lohna hmun vân khawpuiah chuan hnehna hla do chham chungin chawl hahdam la, rinawm taka arawng i bawlsak thin Lalpa ngei chuan lo kuangkuahin i tana a buatsaih nunna lallukhum hlân mawlh che rawh se.
– Beginners’ Deptt. Zirtirtute.
Mizorama Tour Operator leh ticketing ti hmasa pawl leh Mizoram Tourism Development Authority-ah Member ni lai a ni a. Hna tih tak zet leh thahnem ngai taka thawk mi a nih avang hian Tourism min promote pui nasa hle a. A sûlsutu zinga mi a ni tak meuh a ni. Minister, Officers leh Staff hoten kan ui takzet a ni.
– Tourism Department, Govt of Mizoram.


text:
Babel Lungdawl (The Tower of Babel)
(Seemtirnak/Genesis 11: 1-9)
Chin Falam
- Hlanah cun leilung tlun mi hmuahhmuah in t.ong phunkhat lawng an nei
ih t.ongfang bangrep an hmang.
- Nisuahnak lamah an vai ih Babilonia nelrawn an thleng ih cutawkah
khua an to.
- Cutikah, "Rahnik uh, phahlei tuah in meisa ah rawh uhsi," ti ah
pakhat le pakhat an ti-aw. Cutiin inn saknak ah tlakrawh an nei ih a
erhnak ah t.hung an tuah.
- Cut.heh in, "Ra uh; Kan hrangah khawpi kan tuah pei ih van dai in
lungdawl kan tuah pei. Kanmah ih hrangah hmin nei ve seh; cule leilung
khuazakip ah darhdai loin kan um ding a si," ti ah an ti-aw.
- Cutikah milai ih an tuahmi khawpi le lungdawl zoh dingah Bawipa cu
a rung ih,
- "Zohhnik uh, hi pawl hi an zatein miphun phunkhat an si ih t.ong pakhat
an hmang. An tuahmi hi thil tuah an tummi a hramthawhnak lawng a si lai.
A rei hlanah tuah an duhmi hmuahhmuah an tuahsuak thei ding.
- Curuangah kan vung feh pei ih pakhat le pakhat an aan ciing-aw lo dingin
an t.ong kan cokrawi thluh pei," ti ah a ti.
- Cutiin Bawipa in milai pawl cu leilung khuazakip ah a t.hekdarh thluh
ih khuapi cu an sak t.heh suak lo.
- cuih khuapi cu Babel ti cu Babilon tican a si ih Hebru t.ong in balal
an ti ih cokrawi t.heh ti thawn a aw suah a bang aw. ti ah an ti, ziangah
tile cutawkah milai ih t.ong cu Bawipa in a cokrawi sak thluh ih, leilung
tlun khuazakip ah a t.hekdarh thluh hai a si.
Chin Falam is a member of the Tibeto-Burman branch of the
Sino-Tibetan language family spoken by about 125,000 people in Burma,
Bangladesh and India.
Tower of Babel in Tibeto-Burman languages
Achang,
Angami,
Ao Naga,
Burmese,
Chang,
Chin Falam,
Chin Haka,
Chin Tedim,
Gangte,
Hrangkhol,
Jingpho,
Karbi,
Karen,
Konyak,
Kuki,
Lahu,
Lashi,
Lhao Vo,
Lisu,
Lotha,
Garo,
Hmar,
Mara Chin,
Mizo,
Paite Chin,
Phom (Naga),
Poumei (Naga),
Sangtam (Naga),
Siyin,
Sunuwar,
Tangkhul,
Tibetan,
Vaiphei,
Wancho (Naga),
Yimchungrü,
Zeme
Other Tower of Babel translations
By language |
By language family


text:
December 18, 2009, AR Lammual a neih tur Hard Rock Night – In Rock We Trust chu inpuahchahna a kal mup mup tawh a. Sap hla rock thulkhung theh hawnna a ni ringawt dawn. Feature thar lemziakthiamte leh mobile phone hmang tangkai te tel theihna tur a awm leh ta tlat mai, mobile intihsiakna chu karleh lamah auh!!
Hla hriat loh i nei mang dawn lova i zawmin i lam pui thei vek ang. Hard Rock zan hian duh duh a sak ngawt theih lova. Guns N Roses, Queen, Bon Jovi, Judas Priest, Ozzy Osbourne, Aerosmith, Metallica, Deep Purple, White Lion, Iron Maiden, Scorpions, Poison, Ugly Kid Joe, Def Leppard, Mr Big, Van Halen, CCR, White Snake leh Nazareth te atanga hla hit thlan chhuah chauh sak a ni dawn a. Jess Beyond (Andy n band) Saga (RK-a Bawitlung band), Hardray leh Freddie’s Nightmare te an che ang a.
Lemziak
HIV/AIDS vanga boral rockstar zinga hriat hlawh ber mai Freddie Mercury (45) lem inziahsiakna buatsaihtute chuan an huaihawt dawn a ni. Hard Rock Night hi concert ngawr ngawr a ni dawn lova, intihsiakna a awm nual dawn a, lawmman a man theih zel dawn bawk a ni. Freddie lem ziak tur hian tupawh tel phal a ni a. Mahse pencil sketch/ shading a ni tur a ni a, 18 X 18 inches a lian tur a ni a, chart paper pawh hman awih a ni. Lemziah te hi December ni 15 thleng Active Sound, Zarkawt Opposite Vanglaini Office ah thehluh theih a ni. Lawmman hi 1-na chauh a awm dawn a Rs 2,000 leh lawmman dangte a keng tel ang. Lemziak lawmman dawngtu hi Hard Rock Night ah lawmman hlan a ni ang a, lemziak lut zawng zawng te chu zanah hian exhibit a ni vek dawn a ni.
Freddie inzep tlat
Freddie hi sex hman pawlawh vanga HIV/AIDS kai a ni a, 1987 Easter khan a inhre tawh a mahse a negative angin a sawi a ni. Khatih hun lai khan HIV/AIDS vei te hian enhranna an tawk nasa hle a, hei vang hian Freddie pawh a inpuang duh lawk lova. A chhan pawh a chhungte’n endawng an hlauh a venthawn vang a ni. Chanchinbu lam chuan a damloh thu an chhuah chuai chuai a. A tawpah chuan statement a siam ta. November ni 23, 2001 a ni. Freddie chuan AIDS a vei thu a puang a, “Tunah chuan he natna hi ka fans te zawng zawng in dolet turin ka duh a ni, thudik in hriat a hun tawh a ni tiin a sawi a ni. A taksa sipai te chu an chhe tawh hle a, natna an do thei tawh lova hemi tuk Nov 24 ah hritlang awmna vangin a boral ta a ni.
Hard Rock Night hi Vivel Ultra Pro sponsor a ni a, Active Sound, Event Solutions leh Assam Rifles te huaihawt a ni. SMS partner MobCOM a ni bawk.
Similar Posts:
- Mizo thalai te’n ‘I Don’t Wanna Miss A thing’ leh ‘Sweet Child O Mine’ No 1 ah thlang
- Queen singer thar!
- AIDS tak hi chu aw….
- Movie a nilo maw?!
- Aizawl-ah Hard Rock Night


text: 1Chun, nan rîn mi thu tla kha--Mipa rangah nunau tawngh lo a ṭha asi. 2Sikhawmsele, pung le lêngnâk a um tâwn ruangah mipa nih nupi bîk nei chiau sele, nunau khawm nih pasal bîk nei chiau seh. 3Pasal nih chun a nupi sinah a ting ding tâwk pêk seh; chu hâwi ber hen nupi khawm nih a pasal sinah a ting ding tâwk chu pêk bâk seh. 4Nupi nih chun amah taksa tlûnah thu a nei lo le, a pasal nih chun thu a nei dauh asi; chu hâwi ber hen pasal khawm nih chun amah taksa tlûnah thu a nei lo, a nupi nih chun thu a nei dauh asi. 5Thlacham ding hen nanna pêk khonâk ding hen leh nanna kawmh nawlh khonâk ding hen sâwtlotê rangah rem nan ti vevê cho lo chun âu lei khawm a thlahthlamh lah u, chu lo chun nanna sûm kho lo ruangah Setan nih a nan lêm na lebang lai. 6Sikhawmsele, hi thu hi thupêk leikâng hen ka sim lo le, siang leikâng thu hen ka sim dauh asi. 7Sikhawmsele, mi zawzawng keimah hâwi hen um sele, ka duh asi. Khawmsele, mikip nih Pathian sin thawk hen thilpêk mah tawng zia an nei chiau asi, pakhat nih kâng dang hen, pakhat khawm nih kâng dang nawlh hen. 8Sikhawmsele lêngṭûl tla leh numei tla sinah chun hi hâwi hen ka ti asi. Keimah hâwi tak hen um na sele an rangah a ṭha lai. 9Sûm khonâk an nei lo lam chun a umh na seh; hur ngâk hen a umh chu a ṭha dauh asi. 10Chun, anna umh rawh mi tla sinah chun thu ka pêk; keimah pêk lam chu silo hen Lalpa pêk asi dauh: Nupi nih chun a pasal ṭhen lah seh; 11a ṭhen dâidua chun pasal nei lo hen um dâidua seh, asi lo chun a pasal hen ber a umh nawlh na seh, pasal nih chun a nupi mâk lah seh. 12Midang sinah lam chun (Lalpa silo hen, keimah nih) ka sim: Unau âuzawng Kristian a hawng si hen, a nupi chu lunglo mi umpi sele, anih nih chun a sinah um kumza ding a duh chun mâk lah seh. 13Chun, nunau âuzawng Kristian a hawng si hen, pasal lunglo mi a umpi chun, a pasal nih a sinah um kumza ding a duh chun mâk lah seh. 14Pasal lunglo mi chu a nupi ruangah Pathian sinah pawmtlâk hen a um le; nupi lunglo mi khawm chu a pasal ruangah Pathian sinah pawmtlâk hen a um bâk; chu hâwi si lah sele, an fa tla chu lunglo mi fa tla hâwi an si lai, sikhawmsele chu hâwi asi ruangah annih tla chu Pathian sinah pawmtlâk hen an um asi. 15Sikhawmsele, a lunglo mi nih chun mâk ding a duh chun mâk ko seh, chu hâwi lakah chun unaupa mawh farnu mawh khap asi lai loh; Pathian lam nih chun rem ding hen a kan kawh asi. 16Aw! nupi, na pasal ruang na suah awt leh awt lo zeitin na theih kho? Aw! pasal, na nupi ruang na suah awt leh awt lo zeitin na theih kho? 17Zeikhawm si sele, Lalpa nih chun mikip sinah a thilpêk dân hâwi chiau leh Pathian nih mikip a kawhnâk dân hâwi chiau hen um seh. Hi hi kawhmi tla zawzawng sinah ka sîntir na mi dân chu asi. 18Fêmtan mi kawh asi chun, a fêmtannâk kha veih lêm lah seh. Fêmtan lo mi asi chun, fêm tantir lah seh. 19Pathian thupêk tla tleih cho lo chu fêmtan hi zeikhawm asi lêm lo, fêmtan lo khawm hi zeikhawm asi lêm lo. 20Mi kip kawh hen an um liauah anna ting zia zia hen um chiau seh. 21Sal ah na um mi kawh na si ma? Chu chu ruat duh lah, na suak kho ṭung asi lam chun mang dauh rawh. 22Sal ah um mi Lalpa nih a kawh mi chu Lalpa sal suaktir asi; chu hâwi ber hen sal silo hen kawh mi chu Krist sal asi. 23Man hen châwk nan si rawh, minung tla sal si lah u. 24Unau le tla, mikip kawh hen nan um liauah nanna ting zia zia hen Pathian sinah um kumza u. 25Chun, mi âuzawng nupi pasal neilo rih mi leikâng thu ah chun Lalpa thupêk rerêng ka nei lo. Sikhawmsele, zumhtlâk a um ding hen Lalpa sinah mi zângfahnâk tawng ka si ruangah ka ngaihdân ka sim lai. 26Chun, tuliau hamhnâk ruangah hin hi hi ṭha hen ka ruat, mi a umdân a um kumza hi. 27Nupi lakah phuar na si ma? Phelhnâk hâwl lah. Nupi lakah phuar lo na si ma? Nupi hâwl lah. 28Sikhawmsele nupi na nei chun thil na ti sual lo, nungâk thenhlimh khawm nih pasal a nei chun thil a ti sual lo. Sikhawmsele, chu hâwi mi tla nih chun taksa lakah chun hamhnâk an tuar lai; sikhawmsele, kei lam nih chun an tuartir na lo ka duh asi. 29Sikhawmsele, unau le tla, hi hi ka ti asi: tu thawk chun nupi nei tla chu nei lo hâwi hen an umnâk ding hen leh 30ṭap le tla chu ṭap lo hâwi hen an um khonâk ding leh â lâwm mi tla chu lâwm lo hâwi a an um khonâk ding leh châwktu tla chu neilo hâwi a an um khonâk ding leh 31laikulh mangtu tla chu mang tuk lo hen an um khonâk ding hen tik hi tâwitir hen a um asi; hi laikulh umdân hi a dawngh lei rawh asi. 32Sikhawmsele, lungkham nei lo hen nan um ka nan duh piak na asi. Nupi nei lo mi nih chun Lalpa lawmhtir kho zia ding dawnnâk hen Lalpa lei thil chu a lungkham tâwn. 33Nupi nei mi lam nih chun a nupi a lawmhtir kho zia ding dawn hen laikulh lei thil a lungkham bâk tâwn, a thinlung ah dawnnâk dang dang a nei tâwn. 34Pasal neilo mi nih chun a taksa leh a thlarau ah chun thenhlimh tak hen a um khonâk ding hen Lalpa lei thil chu a lungkham tâwn; pasal nei mi lam nih chun a pasal lawmh kho zia ding hen laikulh lei thil chu a lungkham dauh tâwn. 35Chubang chu nanmah ṭhatnâk ding hen ka sim asi; ri hen ka nan khih kho na nâk ding hen ka sim asi lo le, umdân dawh tak hen nan um khonâk ding leh Lalpa rian chu nawk lo hen nan ṭuan khonâk ding hen ka sim dauh asi. 36Nupi hual a um lo rih ding hen anna tiam mi thu ah: Mipa nih dik tak hen a umpi ding mi sinah thinlung tleih khonâk a nei lo hen, â sûm kho lo thlo hen, anna umh dâidua a duh chun, a duh hâwi hen a umh dâidua na seh. Hi lakah hin sualnâk a um lo. 37Sikhawmsele, a mipa nih umpi ngelchel ding duhnâk a nei lêm lo hen, umpi lo ding hen a thinlung ah a tum thlir hen, a thinlung ah sûmkhonâk a nei thlir hen thinlung ah ti ding hen a tum tak chun chu nunau chu a umpi lo a ṭha asi. 38Chun, umpitu nih a ti ṭha bâk, a umpi lotu nih chun a ti zia a ṭha khun asi. 39Nupi chu a pasal dam sung chun phuar asi; sikhawmsele, a pasal a thi rawh chun a duh mi zawng anna um kho lai, sikhawmsele Lalpa lakah a um mi asi ding asi. 40Sikhawmsele, kei ngaihdân hen chun a umdân kêl hen a um chun a thaw a suak lai; kei khawm nih Pathian thlarau nei bâk hen ka ruat asi.


text:
Tukin, September ni 29, zing dar 6 NBCWashignton NEWS in a rawn puan chian takah chuan ka rawn thluaithlum ve ang e
Khawvelah hian facebook hmangtu kan tam tawh zia chu sawi ngai lova tlang hriat a ni phawt mai. A hmangtu pawh naupang te atanga upa tak thleng kan niin, vaibelchhetak kan tling thuak tawh a ni.
Tichuan, facebook hmangin group hrang hrangte siam a niin, sikul naupangte pawhin an zirlai inhrilh tawn na’n te pawh an hmang ve nasa hle. Mahse, facebook chu sikul lehkhabu zirna lam atan siam a nih miau loh avangin, naupangten, zirna atan a han hman dawn tak takin tawp chin a nei tlat thin.
Chutia facebook emaw network dangah pawh zirna lam a inpuihtawn theihna lam tur hrim hrim chu,Sean McElrath, kum 17 mi, Washington D.C. a high school senior chuan Hallway tih hming chawiin a duang chhuak ta a ni.
Sean McElrath chuan Evan Burfield ( serial entrepreneur), Hallway a an Chairman chu a thurualpui thei ta hlauh mai a. McElrath pawh chuan tan la sauhvin, hacker te, hustler te leh designer te a a sawmkhawm ta a. Chumite chu, Cyrus Malekpour, Michael Chan, Darren Bolduc, Dennis Lysenko, leh Allison Chou te an ni.
“Hallway is completely changing the way that students learn and connect. On Hallway, students can get help from anyone, anywhere, simply with the click of a button,” said 17-year-old CEO and co-founder Sean McElrath. “We imagine a world where a struggling student in Washington, DC can get help from the best calculus student in the world, whether that student lives in California or India.”
CEO leh co-founder Sean McElrath sawi angin, khawvel a zirlai naupang te chuan an zirna lamah awlsam takin hma anla thei tawh dawn a nih hmel e.
Hallway makes learning and connecting with your friends, classmates, and the world easier than ever. On Hallway you can ask questions, share notes, collaborate on assignments, and stay organized.
Chhiar zawm duh dan: LINK
Similar Posts:
- Racism in North India
- Zirtirtu nge pawimawh zirlai?
- Khawi sikulah nge i tu leh fate an kal?
- Australia – Zirlai ni Chunga Hlawkna
- Is MSU a splinter group?


text:
Tunlai chu post chhiar tur kan haihchham mai dawn. Heihi member nih man ah kumin tan fee ka lo pe ve a ni e
Mizo Poetry hmasawn zel theih nan a din Mizo Poetry Group/blog chuan kum hnih kan lo tling ta reng mai. Hetih lai hian poem collection 1500 lai kan nei thei tawh a, heng kan lak te hi member te irawm chhuak vek an nih mai piahlam ah thalai hi a tam zawk kan la ni ve a ni. Hla post reng reng hi tunlai tawngkam lerh ang chi hman phal anih loh mai piahlam ah uluk tak a vil an nih avangin chhiar a harsa lovin en a hahdam em em bawk a ni.
Hla chham hi mi chi hrang hrang phuah te an ni nuk a, tunlai a Mizoram a miril kan tih ang chi te bakah inzirchawp te kan nih nawk avang in a that dan pawh inchen lovin kan vawm bei tawp tawp a ni ber mai.
Mizo Poetry blog ah hian poem 1500 dah a ni a, a tlawh duh tan tlawh theih reng a ni.
Mizo Poetry a hla pakhat ka rawn thailang ve ang e.
Si-âr de tiar khian,
http://mizopoetry.blogspot.in/


text:
( Herald News ) : Mara rah chho liana heta Typhoid pasana hri hnasa ta cha rei ta, Saiha Dist.Hospital Casualty Duty zy tawhta eima biedaona ta a reih dah ta cha, tlaleipa thohna avaw pamosapa chyhsa hluvia cha, Typhoid pasana hri aveipa ama cha tahpa ta reih ta, thohna O liata a Admit hapa deikua hluh leipa ei ta, ama O la ta amohopa hluh viapa hawhta biedaopa ta pahnopa cha ta, he hawhta pasana vata mo-ohpa a cha no ta, Pneumonia nata Hawti la liata chhopatlaipa hri ta, tlothlu ngakaw hei ei ta, Siaha District Hospital liata Hawtipa Admit hluviapa cha, Pneumonia nata chhopa tlaipa vata amoho ngahaipa ama cha tahpa ta eima biedaona ta reih ta,cha deichhao cha hei leipa ta, Malaria hri pasana chhao hluh ngasa hata, OPD liata apamosapa Thlasipa Malaria hri chhiepa aveipa hri ama hmo hluh kaw hra. Siaha Dist. Hospital liana heta Rakho 60 hlei rachho tla y ta, amahona chochah liana heta chyhsa thokha asu liata tlaleina vata a ypa thokha biereina dah ta, amoho tuhpazy adaileina vata phakhai ah-leikawpa hawhta biedaopa chhao a cha tyh hra, Siaha District he zako la liana khata, hati(hawsaih)pa ko 1 ry la liata Mizoram District chho liata vaduana/ thina eima tyh hluh chaina District chhao a cha hra.
19 Jun
-
Recent Posts
- Laipuitlang, Aizawl o chopa liata ri tluachhi a châ
- “MARA LITERATURE A BOHNA CHA THYUTLIA ZY MAOPHAOHNA A CHA”. By: JB. KHAISIA New Colony- III
- MTP(H) NATA SIAHA TOWN BRANCH CHHITHATUHPA ZY MEETING BIE PATHLUNA
- 4305
- ” Kheita ei nâchhy aw tly.! By.Saidi Khithie
- A hyma Hrasie aw?
- MTP Hqrs KÔPHUAH PAHYNA – SEMINAR CHA APALAH KAWPA ta PAHYNA HNEIHA PA A CHA
Recent Comments
- kalia on “MARA LITERATURE A BOHNA CHA THYUTLIA ZY MAOPHAOHNA A CHA”. By: JB. KHAISIA New Colony- III
- kalia on ADC zy ta State siepahlie byuh khaoleipa ta Plan Sôh hmô thei aw
- Israel Lapi on ADC zy ta State siepahlie byuh khaoleipa ta Plan Sôh hmô thei aw
- mamte on AIZAWL to SIAHA, HELICOPTER SERVICE THEI AW.
- Mara lai | Simonito on Article : District Councils te leh Direct Funding.
-
Categories
Web Links


text:
(1st post ania tawngkam thiam loh bawk nen member zahawm tak2 te in mi hriatthiamna ka dil hmasa e.)
Nimin 01/03/2012 khan kan office a internet ka hai kual na vel ah Justin Bieber-a Birthday ani tih ka hmu nawlh mai a, k thiannu ka bula thu hmelchhe lem lo tak, ngo lampang, cher sang, hmel changkang ve tak mai (hnam dang nula ah chuan iaiawm loh tak a ni) hnen ah vawiin hi Justin Bieber-a birthday a lo nih hi ka va ti chu, ‘Tunge Justin Bieber a chu?’ a lo ti hau mai.
A chhanna in a min ngaihtuah tir chu heng state danga mi tam zawk te (Vai kan tih mai) hian western culture leh an music te hi an lo ngaisang teh vak lem lo niin a lang. Western music ngaisang tu tam tak chu an awm ve ang tih chu kan hriat theuh ka ring a mahse a tam zawk chuan an mahni tawng ngei mai a rimawi ngaihthlak chu nuam an ti zawk tlat niin ka hria.
Mizo te hi music ngaina hnam kan ni han ti ve tawp ila, ka sawi sual anih pawh in min lo correct mai dawn nia. Uar deuh takin ka han sawi teh ang, kan zai thiam em em vek a, Mizo tlangval Guitar perh thiam lo nih kan zah na te hian keichu kan hnam hi rimawi ngaina hnam kan ni tih nghet takin min rin tir tlat a ni.
Mahse Mizo te hi music ngaina mi kan nih laiin Mizo Music hi kan ngaina lutuk lo emawni awwww te ka tia. Mizo te hian kan phone a kan hla dah te hi kei ka lo hriat phak chin ah chuan Mizo hla aiin English a tam zawk mah niin ka hria. A chhan han ngaihtuah in Mizo te hi music ah kan la sang lo ti dawn ila, music ngaina mi kan ni ka lo ti ve tawh bawk sia, changkanna ah kan ngai nge ni a hnam dang music hi nalh kan ti zawk ve hrim hrim???.
Kan tunlai thangthar te hian Mizo music aiin English music an ngaithla in an hre mah2 zawk ti ila kan sawi sual tam awm love. Mi(sual) te hi kei aia thiam leh hre zau tak tak vek in ni hlawm bawk a i han sawi ho teh ang u enge in ngaih ve dan ni le? Mizo Music nge kan ngaihsan a hnam dang music????
Similar Posts:
- American Music Awards (AMA) 2010
- Mizo leh Music (Production)
- Mizo tlangvalte tan zei dan thuruk
- Rap vs Rock
- misual.com doodles design


text:
Chhawrthlapui van zawl kaiin a her,
Hleinga par chawiin chhuahtlang a mawi;
Phungrual si-ar nen thangvan an tial e.
Lunglen thal chhuakin zan tlaia’n,
Ziakfung chawi loh zia reng em ni le?
Zaleng an ngir, lawi ang thang vangkhaw kawnah,
Tlangza hlim zai-relin tual sangpar an chuan;
Run nghak lawhleng mi u lungrukah.
Khartung sawn maw a di Lengzahmawia’n,
Duhaisam vai ang thang lo se.
Run sawngka leh lumlang daiah,
Vanglai an hril e, hring chang hmaten;
Chhawrhthla engah sulihnu a chul ngai ne’m.
An chhal e, lenlai sakhming than hawl renga’n,
An hril zel ang zingphul thlen hma chuan.
Dairawn lenbuang leh hnah nem-a’n,
Nung thilten zai tin vawrin tlang an awi;
Lenchawm leh ri-tin an rem.
Lungrukah duhthuleng sam ta i,
Hlunding chang se zantiang chhawrhthla hian.
Hmanah thlang sappui chun leh zua ten,
Saisen an chawi lai tawnah;
Piallei ram pela chuana’n duh an sam e.
Zofa leng tan a mawina maw,
Zuapa’n tleithiah min ban zawk e.
Phungrual-Thenrual
Lawi ang thang-hmingthang
tual sangpar-hmun sang/ tuallai pawng sang lai
lawhleng-nula
lengzahmawia-tlangval
vai ang thang-bo leh duak
run sawngka-varanda/kaiten/luhka
lumlang dai-chhuat dai
zingphul-mitthi khawvel.
lebuang leh hnahnem-thing leh hruizam ho
lenchawm-khuang
hlunding-kumkhua(hmanna-kumkhaw daih)
Chang tawp ber: Sapte chuan an nauawmte hnenah “Thlapui khi Bawiha(i) la lawnna tur” an ti thin a, zofate erawh chuan “Thlaa lo tla rawh matea’n a awrh nelh nelh ang che” an ti daih a, kan tleipui em em thin.
Similar Posts:
- …tual tual…
- Hla leh a phuahtu
- Mizo tawng hi
- Kum Sangbi Tharah Lal Krista Nen
- Capt. L Z Sailo hriatreng nan


text:
SMS chhas hi a hmangaih tak tak theih em? A hria te khan min han chhang teh u. SMS chhas hi ka nei ve a, kan in be zing lutuk deuh nge, ka ngai ngawih ngawih a, ka hmangaih tlat bawk!!
Mahse, ‘mahse’ tih a ngai, he ka sms sas hian patil ngaihzawng a nei tih a hnuah ka hrechhuak!! Ka rilru a na ngawih ngawih!! ‘Di lova tleina, chawltui ningzu an ti em ni kha?
Similar Posts:
- Mi chhas chhuhsak dan!
- Ehem… Chhas!
- A ngai em em che a sin
- Thikthu tel lo hmangaihna !
- Krismas laia chhas neih thatna te